
Miyones di 
tiro pa core 
cu fucu 



ORANJESTAD - Varios 
instancia y sigur cadena- 
nan di hotelero a clausura 
aña 2014 y a yama 2015 
bon bini cu pagara di mi- 
yones di tiro. Pueblo di 
Aruba, como tambe nos 
bishitantenan a gosa segun 
a tira tradicional pagaranan 
di fin di aña. 

Pagina A2, A14, A15, 
B2 & B3. 


Baby di aña 2015: Nathan Samuel Chacon 



ORANJESTAD - Diahuebs, dia 1 di januari, a celebra e nacemento di Baby di Aña 2015. Pa 1 or y 54 minuut den oranan 
di marduga, por a tende e prome yora y e stemnan emociona di alegria anunciando nacemento di e prome baby di aña 2015; 
Nathan Samuel Chacon. 

Lesa e detayenan riba pagina A2 


Trahado local mester ocupa posicion 
clave den hotelnan 



ORANJESTAD - Minister di Labor, sr. Paul Croes a bisa cu lo bin cu un forma pa proteha 
nos mercado laboral mas ainda. Segun e mandatario, gobierno ta boga pa posicion halto wordo 
ocupa pa nos profesionalnan di turismo local. 

Pagina A4 


Por spera bishita di Plataforma 
Ley di Cacho 



ORANJESTAD - Manera Bon Dia Aruba a bin ta publica na 
varios ocasion entrante prome di januari 2015 lo enforsa Ley 
di cacho. Den cuadro di esaki, un grupo di Plataforma Ley di 
Cacho (PLC) ta cla pa subi caya y doñonan di cacho, awo por 
spera bishita di PLC. 

Pagina A6 

Pronostico di tempo: 

Cautela cu olanan halto y lama bruto 


ORANJESTAD - Pro- 
nostico di tempo ta indica 
cu tempo ta keda par- 
cialmente nubia. Ta pidi 
cautela cu olanan halto y 
lama bruto. 

E olanan por tin un haltura 


entre 6 pa 12 pia debi na bi- 
ento fuerte. Temperatura 
maximo ta 31° grado y tem- 
peratura minimo ta 26° 

Tempo pa mainta : Par- 
cialmente nubia te princi- 
palmente poco nubia. Leve 


posibilidad di awa. Maximo: 
31°. Heat index te 35°. Indice 
ultravioleta: 8. 

Biento di oost alrededor di 23 
nudo cu rafaga di 38 nudo. 
Posibilidad di awa menos cu 
20%. 


Tempo pa anochi: Poco 
nubia te parcialmente nu- 
bia. Leve posibilidad di awa 
despues di madruga. 

Biento di oost alrededor di 23 
nudo cu rafaga di 33 nudo. 
Posibilidad di awa menos di 
20%. □ 


ORANJESTAD - Dr. 
Horacio E. Oduber 
Hospitaal tabata di fiesta 
diahuebs, dia 1 di januari, 
pa celebra e nacemento 
di Baby di Aña 2015. Ta 
un tradicion cu prensa 
y diferente instancia ta 
pendiente di e prome 
nacemento di aña. Pa lor 



Nathan Samuel Chacon baby di aña 2015 



y 54 minuut por a tende e 
prome yora y e stemnan 
emociona y contento 
anunciando nacemento di 
baby di aña 2015. 

Lor di momento cu 12’or 
di anochi a bati, den 
departamento di “Verlos” tur 
hende tabata wardando pa 
wak kende lo nace prome, e 


baby ta un mucha muhe of un 
mucha homber y ken lo bira 
e prome ser femenino pa bira 
mama den 2015. Cu alegria 
Hospital, Mami Sandra 
cu Papi Ricky y famianan 
Chacon ta introduci nan 
dushi baby Nathan Samuel 
Chacon na Aruba henter. 
Baby Nathan a nace pisando 
3250 gram y tin un largura di 



54 cm. 

E parto a wordo asisti pa 
Partera Akil Arrindel di 
Luturo Bambino y dr. Narain 
y e team di Departamento di 
“Verlos” y “Kraam” cu a duna 
e guia necesario durante y 
despues di e parto. 
Interesante pa anuncia ta cu 
te cu 1 lor di mainta ya Aruba 
a conoce 7 baby mucha 


homber pa asina habri aña 
2015. 

E ultimo baby di aña 2014 a 
nace 6.41 di atardi y mami 
Rebecca y papi Marlon 
Willems a duna bon bini 
na nan princesa cu a haya e 
nomber di Marileen Victoria 
Willems, pisando 2940 gram 
y tin un largura di 50 cm cual 
tambe a nace cu dr. Narain. 


12 miyon tiro pa core cu fucu 



ORANJESTAD - Hotel 
Marriott no ta tuma niun 
chens cu e fucu y a core cu 
ne cu un pagara di 12 mi- 
yon tiro, esun mas grandi 
tira na Aruba. 

Un gran cantidad di polis y 


personal di siguridad tabata 
prepara e tiro aki riba dia 31 
y fmalmente a tuma un mey 
ora pe pagara a kima comple- 
to. 

No tabatin asina hopi hende 
presente manera na e tiro di e 
pagara na Renaissance. 

Turistanan di e hotel si a sali 
di e piscina pa core bin wak e 
espectaculo.Q 

Departamento di Emergencia atendiendo 173 pashent fin di aña y aña nobo 


ORANJESTAD - Depar- 
tamento di Emergencia 
tabata bastante ocupa 
durante e ultimo dianan 
pero tabata prepara pa es- 
aki, atendiendo un total di 
173 pashent. 

Durante bispo di aña y aña 
nobo, cuminsando desde 31 
di december 2014 pa 12or di 
merdia te cu dia 2 di januari 
2015 pa 6or di mainta, De- 
partamento di Emergencia a 
atende 173 pashent di cual 35 
a wordo admiti den Hospital 
y a registra 26 pashent relata 
na incidentenan. 

E edad di pashent di inciden- 
tenan a varia entre 5 aña pa 
71 aña y solamente 5 pashent 
tabata di un gravedad pa ser 
admiti den Hospital. Di e 26 
pashent cu a drenta Depar- 
tamento di Emergencia 13 a 
consumi alcohol. A atende 17 
pashent pa via di accident di 


auto, 7 a drenta pa motibo di 
maltrato y 2 pashent cu heri- 
do causa pa vuurwerk. Di e 2 
victima di vuurwerk 1 tabata 
di un gravedad halto pa ser 
admiti den Hospital. 

Dokter di Warda of conoci 
manera Huisartsenpost ta- 
bata bastante trankil. Akinan 
a mira solamente 22 pashent 
riba e ultimo dia di 2014 y dia 
1 di januari 2015 a mira un 
total di 52 pashent. 

Hospital ta informa cu su 
orarionan di bishita ta sigui 
normal cu ta di 11.30 di 
mainta pa lor di merdia y 6or 
pa 8or di anochi. Departa- 
mento di ICU/MCU/CCU 
tambe ta sigui su orario reg- 
ular pa bishita cual ta entre 
12or cu lor y 7or pa 8or. 
Hunta di Directiva, staf y 
personal di Hospital ta desea 
Aruba henter un prospero 
aña 2015 yena cu hopi salud 
y amor. Q 



Fondo di malesa mester mas atencion pa sanea debenan bieu 



ORANJESTAD - Haci- 
endo un analisis di e dife- 
rente fondo administra pa 
medio di Banco di Seguro 
Social (SVB) su comport- 
acion durante 2014, direc- 
tor di e instancia aki, sr. 
Edwin Jacobs a referi na e 
fondo di seguro di malesa. 

E ta splica cu e fondo aki hopi 
aña prome cu introduccion 
di AZV tabata conoce deficit 
grandi. 

Esaki a trece cu ne cu parti di 
otro fondonan a wordo uza 


pa cubri e deficit aki. Esaki a 
trece como consecuencia cu 
e fondo tin debenan grandi 
pa debi na e deficit di añanan 
anterior. Pues e fondo aki lo 
keda un problema pasobra 
mester soluciona debenan 
bieu di e fondo mes. 

AO a baha 

Pa loke ta AO durante e 
prome 11 lunanan di aña pasa 
(2014) e cantidad di dianan di 
AO a baha. Nan tabatin reg- 
istra te cu november 217 mil 


dianan di AO compara cu 
aña pasa cu durante e mesun 
periodo tabatin 220 mil. Pues 
un diferencia di 3 mil. “Nos 
no ta spera cu e ta baha pero 
el a baha si,” sr. Jacobs a bisa. 

E ta observa cu na luna di 
november e cantidad di AO 
a aumenta un tiki, pero esaki 
debi na e fenomeno di canti- 
dad di caso di Chikunguya y 
Dengue. Ademas tabatin otro 
tipo di andansa cu a wordo 
traduci den mas dianan di 
AO. 


Sinembargo ariba su mes pa 
concepto di AO su efecto 
den e fondo di malesa ta 
hopi abou. E1 a bisa cu 2013 
e situacion di AO tabata his- 
toricamente abou entre 2.7 
pa 2.8%. Pues SVB no ta mira 
hopi espacio pa sigui baha, ya 
cu e ta caba bou e norma in- 
ternacional. 

Otro factor cu por a hunga 
un rol pa e cantidad di AO 
por a baha na cifranan his- 
torico tin di haber cu factor- 
nan economico. Sr. Jacobs a 
splica cu ora fmancieramente 
e situacion laboral ta uno in- 
stabil y no di empleo pleno. 
Esaki kiermen cu e trahado 
no por haya empleo rapido. 
Den e caso aki e trahado ta 
bay cuida mas su fuente di 
trabou. 

Si por ehemplo pa un dolor 
di cabes antes e tabata meld- 
ing AO, awor talbes e ta bebe 
un pildo y bay traha. 

Ahustacion y mas entrada 

Pero apesar di tur esfuerso y 
logro, e fondo di malesa aki 
lo bay keda un problema ya 
cu mester soluciona prob- 
lema bieu. Den esey gobi- 
erno a tuma algun paso du- 
rante2014. 

Nan a cuminsa cu algun sa- 
neamento pa medio di exo- 
nera debe entre e fondonan. 


E no a pasa completamente, 
pero pa 2015 SVB ta na ex- 
pectativa cu e exoneracion 
aki lo bay pasa. 

Igualmente SVB a haci estu- 
dio y nan ta indicado gobier- 
no cu mester busca un entra- 
da pa e fondo ya sea mediante 
un aumento masha chikito di 
e prima, of pa medio di e pri- 
ma cu e salario maximo mes- 
ter paga riba dje cu durante e 
ultimo 5 aña no a conoce un 
adaptacion. 

Ora cu gobierno lo tuma un 
of tur dos adaptacion aki, y 
cu ta bin un saneamento di e 
debenan entre e fondonan, sr. 
Jacobs ta premira cu e fondo 
di malesa y seguro di malesa 
di accidente ta bay conoce un 
fase di stabilidad fmanciero 
pa e proximo añanan. 

SVB lo keda hunto cu nan 
partnernan entrenan Despa, 
AZV y WGK caminda nan 
ta participa den proyectonan 
conhunto di conscientisacion 
di salud pa asina sigui enfoca 
y pone atencion riba cuido di 
salud. 

“Nos a mira un aña 2014, ca- 
minda e esfuerso conhunto 
akinan a duna resultado y 
nos tin pleno confiansa cu 
nos lo sigui haci esaki,” asina 
director di SVB a culmina 
su declaracion na Bon Dia 
Aruba.Q 

Lo bin cu forma mas facilpa controla mercado laboral 

Trahadonan local mester ocupa posicion clave den hotelnan 


ORANJESTAD -Minister 
di Labor, sr. Paul Croes a 
bisa cu lo bin cu un forma 
pa protege mas ainda nos 
mercado laboral, manera 
Hulanda a yega di haci cu 
e hendenan cu ta bin di 
afo. 

E1 a laga sa cu tin biaha nan 
por haci cierto excepcion pa 
hotelnan tin ehecutivo den 
posicion clave y di hopi con- 
fiansa, como ehempel un ge- 
rente general. Sinembargo 
gobierno ta boga pa posicion 
halto ya sea den Recurso Hu- 
mano y diferente categori- 
anan, mester wordo ocupa 
pa nos profesionalnan di tur- 
ismo local. 

Proteccion mercado lab- 
oral local 

E1 a bisa cu e maneho di su 
ministerio ta dirigi pa ga- 
rantisa e posicion aki pa nos 
yiunan di tera. Naturalmente 
na momento cu nan no por 
haya un trahado local pa yena 
e funcion, gobierno lo por 
haci un excepcion den esaki. 

E mandatario a bisa cu pa e 
posicionnan mas halto den 
hotel hopi biaha e mes no ta 
haya peticion pa bin cu e tipo 
di excepcion aki. “E mayoria 
di e excepcionnan cu nos ta 
duna ta djis e trabounan cu 
un poco menos di entrada. 
Particularmente mi no ta 
haya hopi di e peticionnan pa 


funcionnan halto manera su- 
pervisor of manager... den e 
sector hotelero,” el a bisa. 

E ta haya cu esaki ta refleha 
cu tog tin un confiansa riba 
nos mercado local di esaki. 
E ta reconoce cu tin biaha ta 
sosode cu cierto hotelnan ta 
prefera bin cu un persona di 
afo pa por haci cierto fun- 
cionnan; pero nan maneho 
ta dirigi cu e persona aki no 
lo ricibi un permiso di trabou 
pa motibo cu nan ta bay son- 
dea prome ariba nos mercado 
local. 

Si nan ta mira cu tin un per- 
sona cu por ehemplo a wordo 
kita for di cierto hotel, e per- 
sona aki lo por yega na e fun- 
cion ey hopi mas facil, ya cu e 
ta maneha e tereno, materia y 
idioma, etc... 

Control 

E mandatario a trece como 
ehemplo, e maneho cu Hu- 
landa a bin cu ne pa protege 
nan mercado local. E mane- 
ho ta cu si nan kier cu un 
persona den un funcion halto 
di afo (entre nan Polaconan) 
pa por yena e funcion, gobi- 
erno di Hulanda ta bay mara 
un salario mas halto di locual 
nan tin cu paga e persona 
tambe. Pues e ta un forma 
pa destimula pa bay busca un 
persona di afo como negoshi. 
Esaki ta algo cu naturalmente 
gobierno di Aruba ta pensan- 


do riba dje pa busca cual ta e 
miho forma pa por destimula 
personanan pa busca hende- 
nan di afo den funcionnan 
clave. “Nos tin cu sondea 
ainda cual ta e forma di mas 
facil y cu nos por controla,” 
el a bisa. 

Pa loke ta e Departamento 
di Progreso Laboral (DPL) 


ta haciendo sondeonan im- 
portante riba nos mercado, el 
a bisa. 

Na momento cu e minister 
concerni ta ricibi e conseho 
cu tin diferente candidato pa 
yena un vacatura local, logi- 
camente e empresa no lo rici- 
bi un conseho positivo pa un 
funcion asina, minister Croes 
a bisa.Q 




E prome Unity Soca 
Challenge 



ORANJESTAD - Ayera 
mainta durante un con- 
ferencia di prensa, sr. 
Michael Carty vocero di 
stichting Musica a anun- 
cia un caminata cu lo 
tuma luga mañan 4 di jan- 
uari pa 4or y mey di atardi. 

E caminata ta di 5 km y ta 
costa 10 florin, na Carnival 
Village San Nicolas. Esaki ta 


e prome actividad relaciona 
cu carnaval 61. E caminata 
aki ta diferente na otronan, 
segun sr. Carty e caminata 
lo tin un “fun twist”. Ta asi- 
na cu lo tin diferente skina 
cu “Soca Challenges”, cu e 
participantenan mester haci. 
Un cantidad di musico ya a 
confirma nan presencia pa e 
Unity Soca Challenge mane- 
ra ilustra riba e potretnan.Q 

Resumen Corte 2014 

Dokter cu a causa morto di dama su castigo ta keda 4 aña di prizon 


ORANJESTAD - Un caso 
cu a conmove henter co- 
munidad ta e lamentabel 
caso di e dokter falso cu 
a bin Aruba pa haci trata- 
mento di un cantidad di 
dama caminda e tabata 
inyecta un tipo di likido 
pa yena atras. E tratamen- 
to aki a causa cu un dama 
a fayece y Ministerio Pu- 
blico a apela e sentencia 
contra e sospechoso Jose 
Gregorio Guaimacuto 
Rojas cu a haya 4 aña di 
prizon. Hof a confirma e 
castigo aki y a rechasa e 
demanda di Procurador 


General cu tabata 8 aña di 
prizon. 

Durante tratamento di e caso, 
Procurador General a mustra 
cu e ta haya cu e sospechoso 
Guaimacuto Rojas inten- 
cional a haci mal practica cu 
a causa morto di e dama y a 
exigi 8 aña di prizon manera 
Fiscal a exigi den Corte den 
Prome Instancia. 

Hof no a bay di acuerdo cu e 
ponencia di Procurador Gen- 
eral y a confirma e castigo 
impone pa Corte den Prome 
Instancia. Esey ta nifica cu e 


castigo di Guaimacuto Rojas 
ta keda 4 aña di prizon. 

Hues di Corte den Prome 
Instancia den su sentencia a 
mustra cu e ta haya proba e 
parti subsidiario di e prome 
acusacion esta maltrato pre- 
medita cu consecuencia mor- 
to y no e prome acusacion 
morto intencional. Hues ta 
haya cu intencionalmente e 
sospechoso a causa dolor na 
e victima. 

A manda inyeccion grandi 
den bil di victima. Hues a 
mustra cu si e pashent a duna 


aprobacion pa e tratamento, e 
ora ey ta otro cos. 

E1 a splica cu segun ley mes- 
ter tene cuenta si e e pashent 
a wordo debidamente splica 
di e complicacionnan. Na 
opinion di Hues, esaki no a 
sosode. 

E1 a mustra cu e sospechoso 
a pretende di ta un ciruhano 
estetico siendo cu e no ta. 
Hues ta haya legalmente pro- 
ba cu door di mal inyeccion 
haci, e victima a fayece. Hues 
a condena Guaimacuto Rojas 
na 4 aña di prizon. Hof a con- 
firma e sentencia.Q 



Resumen Corte 2014 

Sospechoso envolvi den asesinato banda Club 21 condena na 2 aña di prizon 


ORANJESTAD - E caso 
di asesinato banda di Club 
21 riba 30 Juni 2013 a con- 
move henter comunidad. 
Mas ainda cu su siguiente 
dia tabatin reglamento di 
cuenta y a tira un persona 
mata na Tanki Flip. 

E video di e asesinato a wor- 
do pasa den Corte y tabata 
horibel pa mira con e victima 
a wordo tira mata. E autor di 
e tiramento, Geerman y un 
otro a huy bay for di Aruba y 
te dia di awe ta fugitivo. 

E sospechoso Franklin Herts 
a wordo deteni y condena. 
Corte den Prome Instancia a 
dicta sentencia den e caso pe- 
nal contra Franklin Herts cu 
ta wordo acusa di complice di 
asesinato, menasa cu arma y 


posesion di arma di candela. 

No culpabel di complice 

Hues ta haya cu a base di 
declaracion di personanan y 
video, ta sali na cla cu e so- 
spechoso Herts no ta esun 
cu a tira Graciete mata. Si 
por mira cu algun momento 
prome cu e asesinato e taba- 
tin e arma. Hues a mustra 
cu dia 14 Januari 2014 den 
su declaracion na Recherche, 
Herts a admiti esey. Herts 
a declara na Recherche cu 
contra su boluntad Geer- 
man a kita e arma for di dje. 
Na opinion di Hues, si bay 
tras di e declaracion aki, no 
por acusa Herts di complice. 
Sinembargo Hues no ta kere 
Herts su declaracion. Hues 
a mustra cu Fiscal a remarca 
corectamente cu ta te na ul- 


timo, e sospechoso a admiti 
cu e tabatin un arma. prome 
el a desmenti y para riba cu 
ta un boshi yabi e tabatin den 
man. Tambe e hecho cu e lo 
a kita e arma den Club 21 no 
tin ningun confirmacion riba 
esaki. Hues a mustra cu riba 
video por a mira cu Herts a 
Sali, arma e pistol y menasa 
hendenan cu e arma. Hues 
a remarca cu e reaccion di e 
sospechoso Herts despues di 
tiro, no ta mustra cu e tabata 
preocupa. 

Ariba video por mira e sos- 
pechoso a cana bay mientras 
cu tabatin confrontacion. 
Despues e ta bolbe na e auto 
cu cual el a bay Club 21. E1 
a wordo blokia door di hen- 
denan pa por drenta su auto. 
Diripiente por a mira cu 


Geerman a cana bay cu ve- 
locidad riba e sospechoso. 
Hues a bisa cu por ta cu e so- 
spechoso a spanta e momento 
ey. Na opinion di Hues, ariba 
e video di siguridad, no por 
mira cu Geerman a ranca e 
arma y no tin claridad kico a 
sosode banda di e auto. 

Hues a mustra cu e declara- 
cion di e sospechoso Herts cu 
Geerman a ranca e arma, no 
por a mira esaki. Tampoco 
no por bay solamente tras de- 
claracion di un testigo cu ta 
bisa cu el a mira e sospechoso 
pasa Geerman e arma. 

Hues a conclui cu no por 
bisa cu Herts ta complice di e 
asesinato. Hues a bisa cu e si 
ta haya proba cu riba 30 Juni 
2013, Herts a menasa Gracie- 


te cu un arma. Tambe Hues 
ta haya proba cu Herts tabata 
den posesion di arma y bala. 

Castigo 

Pa cu e castigo, Hues a bisa 
cu e ta tene cuenta cu Herts 
a tuma parti na un violencia 
publico y tabata arma cu un 
pistol. A crea insiguridad den 
comunidad. 

E arma aki a wordo uza pa 
mata un hende. Tambe cu 
anterior Herts a yega di haya 
condena pa un caso di violen- 
cia. Hues a condena Herts na 
3 aña di prizon di cual 1 aña 
ta condicional cu un tempo di 
prueba di 2 aña. 

E Fiscal cu a exigi 8 aña di 
prizon a bisa Hues cu e lo 
bay pensa ainda si ta apela e 
caso.Q 


Resumen Corte 2014 

Entre 8 luna y 1 aña y 6 luna di prizon pa grupo di Venezuela 
cu a bin Aruba pa uza credit card falso 


ORANJESTAD - Corte di 
Husticia a baha pisa riba 
un grupo Venezolano cu 
a bin Aruba specialmente 
pa hit luganan cu credit 
card falso. E sospechoso- 
nan ta Dana Guerra Es- 
pina, David Adames Ace- 
vedo, David Reyes Vargas, 
Franklin Ramirez Contre- 
ras y Johnny Barroeta Jai- 
mes. 

Sentencia 

Hues a bisa cu e ta haya le- 
galmente proba cu Ramirez 
Contreras ta complice di uza 
credit card falso y tambe di ta 


forma parti di un organisa- 
cion criminal. 

Hues ta haya cu den forma 
organisa y hunto cu otronan 
a haci fraude di credit card. 
Hues a bisa cu for di e inves- 
tigacion ta mustra cu Ramirez 
Contreras tabatin e rol organ- 
isatorio y a falsifica gran can- 
tidad di credit card. Hues ta 
haya cu Ramirez Contreras a 
traha den forma profesional 
caminda el a uza e otronan 
pa nan haci comprasnan cu e 
credit card falso. 

Investigacion a mustra cu a 
haya nan cu hopi credit card 


falso. Na opinion di Hues, 
esaki ta causa cu por perhu- 
dica, negoshinan y banconan. 
E uzo di credit card falso a 
atacha e confianza den uzo di 
credit card den comercio. 

Pa cu e castigo, Hues a bisa 
cu e ta tene cuenta cu ta un 
first offender y cu Ramirez 
Contreras a coopera den e 
investigacion caminda a trece 
claridad. Hues a condena 
Ramirez Contreras na 2 aña 
di prizon di cual 6 luna ta 
condicional cu un tempo di 
prueba di 2 aña. 

Pa loke ta e otro sospecho- 


sonan, Hues a bisa cu nan ta 
culpabel di complice di uzo 
intencional di credit card. 
Hues ta haya Barroeta Jai- 
mes tambe culpabel di duna 
credit card na otronan. Tur 
ta sospechoso di organisacion 
criminal. Pa loke ta Guerra 
Espina, Hues a bisa cu e ta 
tene cuenta cu Guerra Espina 
tambe a duna claridad den 
caso. 

Guerra Espina, Adames Ace- 
vedo y Barroeta Jaimes, Hues 
a condena condena na 12 
luna di prizon di cual 4 luna 
ta condicional cu un tempo di 
prueba di 2 aña. 


Reyes Vargas, Hues a con- 
dena na 12 luna di prizon 
di cual 2 luna ta condicional 
cu un tempo di prueba di 2 
aña.Q 

Por spera bishita di Plataforma Ley di Cacho 



ORANJESTAD - Ya un 
grupo di Plataforma Ley 
di Cacho (PLC) ta cla pa 
subi caya. E intencion ta 
pa no tin cacho mas riba 
caya. Sr. Tito Lacle vocero 


di PLC ta bisa cu e aña aki 
ta spera di mira menos ca- 
cho riba caya, despues di e 
campaña di conscientisa- 
cion e ultimo lunanan di 
aña 2014. 


“Cu e conscientisacion, ta 
spera cu hopi hende a cum- 
insa adresa e situacion di nan 
cacho, sea a cera cura of tin 
looplijn. Si tur cos ta bon 
mester haya mucho menos 
cacho riba caya caba.” 

Adresa e problema 

“Nos no ta un ‘killing ma- 
chine’, nos no t’ey pa mata 
cacho,” sr. Lacle a bisa. E 
grupo ta subi caya, conscien- 
tisa hendenan. E1 a splica cu 
por spera control di PLC na 
cas riba e situacion di e ca- 
cho, similar manera ta e caso 
ora otro instancia ta controla 
pa Dengue. Multa ta wordo 
duna si mester, ora cu no ta 
cumpli cu ley. “E ultimo sce- 
nario despues di multa ta, nos 


ta bay cu bo cacho.” 

Manera nos matutino a trece 
dilanti den pasado, ora cu nan 
bay cu e cacho, tin chens pa 
haya e doño haya e cacho bek, 
sino ta busca otro localidad 
pa e cacho pa sigura cu e ta 
haya un bon cas. 

A puntra sr. Lacle con ta 
pensa di baha e cantidad di 
cachonan riba caya y si tin 
idea di cuanto cacho tin actu- 
almente riba caya. E1 a bisa cu 
tin cifra di algun aña pasa cu 
ta indica cu tin mas o menos 
20 mil pa 30 mil cacho riba 
caya, esaki kisas ta 40 mil ca- 
cho aworaki. 

Di e 40 mil cachonan aki, 
80 % di nan tin doño. “Nan 
ta riba caya un rato despues 


ta bay bek nan cas.” 20% ta 
encera e cachonan cu a nace 
y broei riba caya. Esaki ta e 
cantidad segun sr. Lacle ta 
splica, cu depende na nan 
condicion, lo trata nan na un 
forma humano y dicidi kico 
ta pasa cu nan. Den caso cu 
mester pone nan drumi esaki 
lo sosode. Por spera cu PLC 
ta cuminsa cu esaki fmal di 
luna di Januari. 

Puntonan importante 

Cacho mester ta den cura. 
Looplijn ta un solucion re- 
comenda cu ta facil y barata. 
Ora di cana cu cacho e mes- 
ter ta na liña. Cacho mester 
tin awa, cuminda y sombra 
e mester ta manteni den bon 
condicion. □ 


Alto Comisario Dolfi Richardson 

“Enfoke 2015: Frena desaroyo negativo 
bou di hubentud” 



ORANJESTAD - Aña 
2014 tabata druk pa cu- 
erpo policial segun Alto 
Comisario Dolfi Richard- 
son. Cuerpo policial ta 
den e proceso di mehora 
e organisacion den e ban- 
da di ekiponan necesario 
pa eherce trabou na un 
manera optimal. Banda di 
esaki e desaroyo negativo 
bou hobennan den comu- 
nidad ta algo cu lo haya 
hopi atencion e aña aki. 

Como Arubiano nos por 
ta orguyoso cu tin un cu- 
erpo policial cu ta traha in- 
cansablemente pa percura pa 
e siguridad na Aruba, segun 
sr. Richardson. Aunke cu tin 
un desaroyo menos positivo 
den e sorto di delitonan cu 


ta wordo cometi awe, pa per- 
sonanan basta hoben. “Esaki 
ta un punto di preocupacion 
di cuerpo policial y lo enfoca 
riba esaki den 2015 segun sr. 
Richardson. 

2014 

Cuerpo policial a conoce 
temponan menos faborabel 
cu ta pone cu el a crece como 
organisacion, sr. Richardson 
a bisa. “Cuerpo policial ta un 
organisacion hopi critico cu 
su mes y su funcionamento. 
Nos ta tuma bon nota di tur 
feedback pa trata na mehora 
e organisacion mas posibel. 
Mi ta contento di representa 
un organisacion asina hoben 
cu ta dedica na tene Aruba 
sigur.” Cuerpo policial con- 
stantemente ta innovando 


y polisnan ta haya e opor- 
tunidad pa atende cursonan 
aki y den exterior. Segun sr. 
Richardson, Cuerpo policial 
di Aruba ta un di e miho cu- 
erponan y ta cay bou di es- 
unnan cu ta miho prepara. 
Esaki ta wordo expresa na 
conferencianan den exterior. 
Pero tambe durante presen- 
tacion nan di polis di exterior 
na Aruba. 

Siguridad bou ciudadano 

No tur ora por complace tur 
hende, y ta trata na percura 
pa tin suficiente polis presen- 
te na diferente ocasion y riba 
e careteranan. Tabatin algun 
caso tragico den trafico e aña 
aki tin record di cantidad di 
accidentenan fatal den trafico 
cu tabata hopi significante 


menos cu tur añanan ante- 
rior. Cuerpo policial ta haya 
hopi peticion pa pone mas 
polis den barionan. Segun 
sr. Richardson esaki tin su 
atencion y ya a cuminsa aña 
pasa cu mas polis den e bario 
di San Nicolas. Cu esaki ta 
spera di trece un sentido di 
siguridad bek bou di e ciu- 
dadanonan. Esaki lo ta e caso 
pa otro barionan e aña aki 


tambe. 

Mas polis 

Sr. Richardson a bisa cu 
tin hopi mas polis riba caya 
cu antes, esey ta algo cu tur 
hende por comproba pa nan 
mes. “Si tuma Corsou como 
ehempel, bo por core 30 
minuut riba caya sin wak po- 
lis, na Aruba esey ta casi im- 
posibel.” Q 


Presidente diparlamento Marisol Lopez-Tromp 


“2014 tabata un aña masha peculiar pa parlamento” 



ORANJESTAD - Segun 
presidente di parlamento 
Marisol-Lopez Tromp aña 
2014 tabata uno masha pe- 
culiar pa parlamento. E aña 
2014 no ta comparabel cu 
ningun otro aña den parla- 
mento. 

Den e aña 2014 parlamento a 
conta cu hopi falta di personal. 
Pero ya caba ta den proceso di 
haya personal nobo profesional 
pa duna parlamento e trabou 
sosten cu e mester. Aparte di e 
echo cu hopi reunionnan publi- 
co a tuma luga y a pasa un canti- 
dad di ley. Sr. Lopez-Tromp ta 
comenta cu tambe a tuma luga e 


drama di e presupuesto. E ley di 
e presupuesto cual ta e ley mas 
importante den pais, segun sra. 
Lopez-Tromp no a pasa na mo- 
mento cu nan a trata esaki. E ley 
a haya su mes cu hopi tardansa 
y e presupuesto a wordo firma 
na ultimo momento, casi na fin 
di aña. Esaki a trece cu ne hopi 
consecuencia pa parlamento di 
Aruba. Awo caba, gobierno ta 
cuminsa prepara pa presupuesto 
2015 y lo trata esaki asina cu e 
wordo ricibi. 

Reunion di reino 

Riba dia 13 di december di 2014, 
Bon Dia Aruba a publica cu re- 


unionnan interparlamentario di 
Hulandes, cual ta e cooperacion 
den reino entre Aruba, Corsou, 
Sint Maartin y Hulanda lo tuma 
luga na Aruba. Aruba lo ta e pais 
anfitrion di e reunionnan aki cu 
lo cuminsa dia 5 di januari 2015. 
Segun sra. Lopez-Tromp. Den 
reunionnan, aparte di e topi- 
conan ordinario manera educa- 
cion, social y salud etc. Tambe lo 
tin algun topico pica riba agenda. 
E representantenan di diferente 
parlamentonan lo ta akinan na 
Aruba, no solamente presiden- 
tenan, pero tambe miembronan 
di comisionnan den reino. Del- 
egacionnan lo reuni y bin cu so- 
lucionnan den e reunion aki.Q 

Director di RBC Bank sr. Pierre Rafini 

2015 lo ta uno dificil pa comercio ya cu poder di compras por bay atras 



di e Asociacion di Banco, ta 
kere cu pa 2015 nan ta spera 
ainda mas cosnan positivo. 
Esaki apesar cu e ta mira cu 
2015 lo ta uno dificil pa co- 
mercio; y tambe pa e persona 
individual tambe. 

Mirando cu nan ta premira 
cu poder di compras por bay 
atras. 

Diaranson, ultimo directiva 
di e banco hunto cu emplead- 
onan tabatin un celebracion 
pafo di nan oficina di caya 
principal, caminda den un 
ambiente festivo nan a cende 
nan tradicional pagara dilanti 
di nan sucursal aki.Q 



ORANJESTAD - Den 
cuadro di celebracion di 
fin di aña, director di RBC 
Bank sr. Pierre Rafini a 
declara na Bon Dia Aruba 
cu aña 2014 tabata “uno 
yena cu retonan; pero no 
pa RBC so sino pa econo- 
mia en general.” Na aña 
2014, e banco aki a cum- 
insa ehecuta un proceso 
di reorganisacion cu a 
inclui un reduccion di su 
personal. 

E bankero a indica cu taba- 
tin diferente ahustacion cu 
a wordo introduci cu a haci 


cu e poder di compras a bay 
atras. 

Pero e ta kere cu manera tur 
otro instancia RBC Bank ta- 
batin un aña satisfactorio. 

“E empleadonan ta contento. 
Nos a haci un par di transac- 
cionnan masha grandi mes 
cu ta yuda economia di Aru- 
ba, mi ta kere pa e sigui bay 
dilanti,” el a declara. 

Poder di compras 

Sr. Rafmi kende tambe ta 
fungiendo como presidente 

IMF: 

Caribe ta atrae menos 
turista compara cu otro 
region turistico 


ORANNJESTAD - E 
Fondo Monetario Inter- 
nacional (IMF) a haci un 
estudio riba e desaroyo 
turistico den Caribe. E 
conclusion no ta uno posi- 
tivo: Caribe ta atrae me- 
nos turismo compara cu 
otro parti di mundo. 

E resultadonan a sali na de- 
cember. Mester enfatisa cu e 
investigacion ta basa riba ci- 
franan di e periodo 2000 pa 
2013 di 16 pais Caribense. 
Aruba no tabata un di e pais- 
nan aki. Pero e investiga- 
donan a crea un index cu nan 


ta bisa por aplica pa otro pais- 
nan Caribense cu no tabata 
forma parti di e estudio. 

Locual a investiga ta e factor- 
nan principal pa turista bin 
pasa vakantie na Caribe. Pues 
a wak e di unda e turistanan 
ta bin, kico nan ta gana y e 
prijsnan na e destino turis- 
tico. 

E investigadonan a crea e 
index c week at the beach’ pa 
asina por compara e gastonan 
nominal di productonan tur- 
istico di destinacion turistico 
rond mundo. E indice aki ta 




comparabel, nan ta bisa cu e 
c Big Mac Index’ cu e revista 
The Economist a inventa 
pa den un forma mas com- 
prendibel por compara costo 
di bida internacionalmente. 

E indice ‘week a the beach’ 
ta sigui e mesun concepto y 
ta compara e prijs averahe di 
un camber den un hotel di 3 
strea; e tarifa di taxi riba e ruta 
aeropuerto pa hotel; 2 cum- 
inda cu no ta mucho caro y 
uno cu ta un tiki mas caro y 
bebida (2 liter di awa, un cer- 
bes di un marca importa y 1 
koffie pa dia). 

E conclusion ta cu e gastonan 
ta mas halto, pasando un 
vakantie na Caribe, compara 
cu otro region turistico na 
mundo. 

No tin un diferencia signifi- 
cante tampoco entre e teri- 
torionan cu ta mas desaroyo 
(esun cu ta forma parti di 
Merca, Gran Britania y Hu- 
landa, manera Aruba) y e 


resto di Caribe, segun e in- 
vestigacion. 

Considerando e resultado 
aki, e investigadonan ta bisa 
cu e gastonan mas halto, e 
calidad di servicio y di e pro- 
ductonan turistico ta birando 
mas importante si e paisnan 
Caribense kier keda competi 
cu e otro regionnan turistico 
cu ta mas barata. 

Recomendacion 

Pa motibo cu e paisnan Cari- 
bense nan economia ta asina 
dependiente di turismo, e 
investigadonan ta conseha 
pa tene cuenta cu nan resul- 
tadonan. Pasobra esaki por 
tin un impacto grandi riba e 
stabilidad economico di e re- 
gion. 

Nan ta recomenda pe paisnan 
ta reevalua nan productonan 
turistico pa mira si realmente 
nan ta di calidad pa atrae e 
turista cu ta gana e placa pa 
por paga e prijs halto.Q 














ORANJESTAD - Aki 5 
aña Aruba mester draai 
completamente riba en- 
ergia duradero, segun e 
vision di nos gobierno ac- 
tual. Esaki ta encera entre 
otro cu tur energia cu nos 
ta uza, mester ta di fuent- 
enan di energia sostenibel. 

Segun e ultimo informacion 
di gobierno, ya nos a cumpli 
cu 50%, pero gobierno ta 
admiti cu e otro mita ta mas 
dificil pa logra. Fin di e aña 
aki Urirama cu 8 molina 
mester ta cla y cuminsa gen- 
era energia pa WEB produci 
coriente y awa. 

E parke di solar na aeropuerto 
ta den produccion caba. Pero 
ainda falta y e añanan dilanti 
nos lo mira cu scolnan ta haya 
dak di solar y e enfoke ta keda 
riba e uzo. Pues pa baha e uzo 
tambe di combustibel mane- 
ra gasolin y diesel. Den esaki 
por mira cu gobierno kier 
mira masa autonan core riba 
coriente riba nos isla. Pero e 
vehiculonan aki ainda ta caro 
pa mayoria di hende. 

Un otro punto cu ta rekeri 
mas atencion, ta e cantidad 
di avion cu ta trece turista. 

Trendo 2015 pa energia duradero 



Transportacion 
den aire ta cre- 
ciendo na Aru- 
ba y avionnan ta 
bula riba kero- 
sin, un fuel cu 
no ta duradero. 

Tambe e trafico 
tin un impacto 
negativo riba e 
calidad di aire. 

Na december 
un investiga- 
cion haci den 
bisindario di 
Schiphol, Hu- 
landa, a sali 
den noticia cu 
ta mustra cu 
e efecto riba salud ta mas 
grandi cu semper a pensa. 
Habitantenan den e area aki 
ta biba menos largo, segun e 
investigacion di TNO. 

Trendo 

Mundialmente e aña aki dife- 
rente fuente riba tereno di 
energia duradero ta indica 
cu energia solar lo crece mas. 
E beneficionan economico 
tambe ta asina cu e mercado 
aki ta sigui crece. 

Y tambe den paisnan subde- 
saroya. Segun expertonan por 
mira mas paisnan unda ener- 


gia solar ta hasta mas barata 
cu energia fossiel sin cu go- 
bierno mester subsidia esaki. 
Un factor hopi importante 
ta keda wardamento di ener- 


gia duradero. Genera energia 
solar of di biento ta algo facil 
compara cu warda e energia 
(bateria) cu ta caro. 
Expertonan ta mira cu e prijs- 


nan lo baha mas e aña ki, pero 
te ainda esaki ta keda un ob- 
staculo pa hende y compania 
cambia pa bay over na energia 
duradero. 

Ta spera e aña aki si cu mas 
y mas hende mundialmente 
lo scoge pa un auto electrico. 
Modelonan nobo lo bin riba 
e mercado y prijsnan lo baha 
tambe. 

Tambe ta premira cu lo bin 
mas y mas aparato y tecnico 
cu ta rekeri menos energia 
sea ta traha mas eficiente. 

Pa hopi cientificonan y tam- 
be empresarionan esaki ta un 
mercado grandi ainda y unda 
por spera hopi mas innova- 
cion. Solamente e innovacion 
aki ta falta atencion compara 
cu innovacion riba tereno di 
energia alternativo. 

Finalmente, e expertonan 
ta mira cu energia di biento 
tambe ta algo cu ta keda crece, 
pero nan ta spera cu proyec- 
tonan di molina lo enfrenta 
mas oposicion. E energia aki 
ta mas barata compara cu en- 
ergia solar y e expertonan ta 
spera cu esaki ta un factor cu 
por convence opositor di e 
beneficionan na final. □ 


Fingerprint copia 
di un potret normal 


ORANJESTAD - Un 
miembro di un red inter- 
nacional di hacker a de- 
clara cu el a logra di copia 
un fingerprint di e minis- 
ter di Defensa di Alema- 
nia a base di un potret. 

Jan Krissler ta yama e hacker, 
segun BBC, y e ta miembro 
di Chaos Computer Club. 
Durante un conferencia pe 
miembronan, el a splica kico 
el a haci. E1 a uza potretnan 
saca cu un camara normal 
durante un conferencia di 
prensa di e minister Aleman 
na october aña pasa. Despues 
el a duplica esaki uzando soft- 
ware comercial. Pues cu ta 
disponibel y por cumpra riba 
mercado. Sr. Kissler ta bisa cu 
e no tabatin un print mes di e 
dede grandi di e mandatario. 
Solamente e potretnan saca 
di diferente angulo y uno cu a 
saca di cerca di su duim. Riba 
e conferencia di e club, cu 
mes ta bisa cu nan ta e asocia- 
cion mas grandi di hacker na 
Europa’, sr. Kissler ta sugeri 
pa politiconan awor cuminsa 
bisti handschoen ora ta pre- 



popular. Por ehemplo na 
trabou, pa habri caha fuerte 
y tambe mas y mas marca di 
telefon ta uzando fmgerprint 
como medida di siguridad. 
Aña pasa gobierno a uza fin- 
gerprint tambe pa identifica 
votadonan durante e eleccion 
pa un presidente nobo. 

guteriTag. rnetn Narrw 
Or VQn Lfiy-en 







senta den publico. 

No ta safe 

Fingerprint ta uza hopi pa 
identificacion y den ramo di 
siguridad. Pa varios aña tin 
e desaroyo di uza mas met- 
rico biologico, manera print 
di man, cara, dede, wowo, pa 
hisa e nivel di siguridad. Pa- 
sobra di cada hende, e met- 
rico ta unico. 

Pero esaki specialistanan ta 
advertiendo tambe cu e uzo 
no ta sin fayo. Y specialmente 
fmgerprint ta considera 
awor como un metodo cu 
no ta hopi sigur. Pero ainda 
e metodo aki ta birando mas 



Paspoort Aruba 

Na Aruba ta uza fmgerprint 
entre otro pa paspoort. Desde 
21 di september 2009, ta tuma 
fmgerprint ora aplica pa un 
paspoort nobo. “Ta tuma dos 
fmgerprint electronicamente 
y tur fingerprint ta keda reg- 


istra den e administracion di 
paspoort”, asina ta para riba e 
website di gobierno. Lo reg- 
istra e marcanan di dede den 
e chip cu e paspoort tin. Te 
na momento cu entrega e pa- 
spoort, ta warda e marcanan 
di dede den e administra- 
cion di documento di biahe. 
Despues cu e persona haya e 


paspoort, ta saca e marcanan 
di dede for di e administra- 
cion y nan ta keda warda uni- 
camente den e paspoort mes. 

Fingerprint ‘bibo’ 

E problema cu e marcanan 
(print) aki ta cu por copia e 
informacion statico aki bas- 
ta facil, segun expertonan. 
Pues awor ta desaroyando 
otro metodo, unda e metrico 
biologico no ta statico pero 
‘bibo’. 

Por ehemplo un metodo cu 
ta scan e adernan den dede. 
Esaki ta traha solamente ora 
e dede ta pega na un perso- 
na biba. Pues cu un print of 
un ‘potret’ e no ta funciona. 
Y tin banconan caba na otro 
pais uzando e metodo aki pa 
identifica cliente cu kier saca 
placa na ATM.Q 

Karolina Span: 

“Mi famia ta practica diferente ritual pa aña nobo” 



ORANJESTAD- Tur hen- 
de ta habri aña den propio 
manera. Karolina Span ta 


conta Bon Dia Aruba cu su 
famia ta practica diferente 
ritual pa habri e aña. 

Segun sra. Span den su famia 
tin cosnan cu mester wordo 
haci ora aña bolter. Riba dia 
31 di december, su mama 
cu ta parti Indjan y Spaño ta 
prepara diferente ritual cu e 
ta practica desde tempo e ta 
mucha. E ta cuminsa pa haci 
e cas completamente limpi 
y ora esaki ta cla e ta sencia 
cas cu diferente tipo di sen- 
cia manera: paz, amor, feli- 
cidad etc. Tambe nan ta tira 
hopi klapchi paso e zonido 
lo spanta tur cos malo y atrae 


cosnan bon. Despues di tur 
esaki e famia di sra. Span ta 
pela 12 druif. Esaki ta un 
tradicion Spaño. Tur hende 
mester bebe nan champagne 
y come 12 druif prome cu e 
minuut bolter. 

E 12 druifnan aki ta simbolisa 
fortuna. Sra. Span ta conta cu 
den famia e la bira manera un 
competencia pa wak ken ta 
come e 12 druifnan prome. 
E cas ta ricibi su bendicion, 
pues e ta wordo baña cu 
champagne cual tambe ta un 
tradicion Spaño. Ora tur es- 
aki wordo haci, e ora ta desea 
otro un bon aña. 


Tur aña mas tradicion 
Paso sra. Span su tata ta Hu- 
landes, awo tambe e famia a 
incorpora come olliebol riba 
dia 1 di januari. Tambe e ta 
importante pa e hombernan 
di famia tin biyete den saco 
dilanti y placa larga den saco 
di patras. Aunke cu segun sra. 
Span su mayornan no corda 
di unda nan a haya e tradicion 
e, ainda nan ta haci esaki. 

Sra. Span ta conta cu e per- 
sonalmente ta un hende hopi 
supersticioso y mas e hende 
e conoce, mas tradicion e 
ta practica ora di aña nobo. 
Desde bisti panty geel te na, 



limpia tur su pertenencian- 
an, te na tin algo cora den su 
cartera. E ta kere den practi- 
camente tur cos. □ 


Anggie Gonzales: 

“Yena un popchi cu paña bieu y kima e” 


ORANJESTAD - No tin 
duda cu pa ora aña bolter, 
ta tur sorto di tradicion 
tin. Anggie Gonzales ta 
conta cu pa prome biaha 
e aña aki su famia a yena 
un popchi cu paña bieu. 
Hinca klapchi den dje y 


kima esaki. 

Esaki ta den plan pa bira un 
tradicion, sra. Gonzales ta 
conta. 

E pañanan cu no ta yega nan 
mas ta wordo kima ya cu nan 
ta representa mal energia. Pa 


medio di kima tur e mal en- 
ergia aki por duna bon bini 
na e aña nobo cu bon energia 
y prosperidad. Sra. Gonzales 
ta bisa cu nan a warda 12or 
bati pa asina por cende e pop- 
chi y wak e te ora e kima bira 
nada. Q 



Jurina Lanoy Maduro: 

“Mi a habri aña cu un sunchi 

di micasa” 



ORANJESTAD - Tur 
hende tin nan manera di 
habri aña. Jurina Lanoy 
Maduro ta conta Bon Dia 
Aruba cu e la habri 2015 
cu un sunchi di su casa. 

Segun sra. Lanoy Maduro, 
esaki ta e cu su pareha nan 
prome aña na nan mesun cas. 


Pa e motibo ey, su mama, 
tata, welo, wela y demas famia 
a bin habri aña cerca nan. 

Nan a comparti cuminda y 
bebida. Pa 11:45 di anochi 
nan a sencia cas y haci ora- 
cion. 11:50 e famia a cende 
radio pa e conteo fmal di aña, 
mientras e muchanan tabata 


tira klapchi bou di supervi- 
sion di adulto. 

Sra. Lanoy Maduro ta co- 
menta cu e ultimo 10 sec- 
onde di aña, nan tur a conta 
hunto. Su ruman chikito a 
cende e pagara y tabata tin 
aplauso y grito ora e pagara 
a caba. E famia a bendiciona 
otro y fiesta a sigui. Q 

35 aniversario di Ann’s Choir na Misa di Aurora na Dakota 





persona cu el a duna les. E 
persona aki apesar di su limi- 
tacion ta toca un tiki cu su 
man drechi. 

Sra. Anna su vocacion mu- 
sical ta uno geneticamente 
hereditario. Sra. Anna su tata 
tabatin su mesun banda mu- 
sical, esta “Sonora del Ca- 
ribe”, y otro agrupacion mas. 
“Semper nos tabatin musica 


na nos cas,” el a declara du- 
rante un entrevista cu Bon 
Dia Aruba. 

Famia musical 

Sra. Anna su famia ta uno di 
musico. E ta bisa cu tur su 
seis ruman a siña toca un in- 
strumento. 

Ademas di su habilidad como 
organista, e tin un bos mara- 
viyoso y masha singular. Sra. 


Anna su timbre di bos ta re- 
salta den e coro y e ta marca e 
nota musical. E1 a relata nos 
cu desde dia cu el a cuminsa 
haya les di piano cu apenas 
8 añito, el a cuminsa canta 
tambe. 

“Ami ta gusta cantamento” 
el a bisa. “Den nos cas sem- 
per tabatin cantamento,” el a 
bisa.Q 



ORANJESTAD - Desde 
1979, Ann’s Choir bou di- 
reccion di sra. Anna Year- 
wood ta compaña religio- 
samente tur aña na luna 
di december e celebracion 
di Misa di Aurora na Misa 
Birgen di Fatima na Da- 
kota. 

E periodo di dia 16 te cu dia 
24 di december ultimo, no 
tabata un excepcion, ya cu 
sra. Anna hunto cu su coro 
tabata t’ey. Kiermen esaki 
tabata e di 35 aniversario cu 
Ann’s Choir a participa den 
e Misa di Aurora, “cu poder 


di Dios” manera su directora 
mes ta bisa. 

Vocacion musical 

Sra. Anna ta organista y e tin 
dos coro, un di mucha y un 
di adulto esta Ann’s Choir. 
E ta haya importante pa sigui 
stimula e futuro generacion 
den nos tradicion y cultiva 
nan vocacion y habilidad mu- 
sical. Cu su 14 aña, sra. Anna 
a cuminsa duna les te dia cu 
el a cumpli 60 aña. Aunke el a 
stop cu dunamento formal di 
les di musica, ainda na Misa 
Metodista unda e ta toca pa 
40 aña largo, eynan tin un 

Trend pa 2015: no haci dieet 


ORANJESTAD - Un aña 
nobo y tur caminda pro- 
mocion ta sali pa hende 
baha pesa. Pero e ultimo 
añanan dietistanan ta 
conseha pa preferibel no 
uza productonan di dieet. 

Hopi cuminda special pa 
baha peso, tin ingredientenan 
artificial. Tambe nan ta pro- 
cesa. E trendo awor ta pa no 


haci un dieet cu e cuminda 
special aki. Pero pa come me- 
nos y come productonan sa- 
ludabel. Pues berdura, fruta, 
noot y proteina (no hopi vet). 
Un otro trendo ta pa traha 
hamburger, pizza cu ingredi- 
entenan mas saludabel. Y ora 
tin fiesta pa cambia e chips y 
otro snacks pa snacks saluda- 
bel. Nada nobo, pero locual 
si por mira cu mas supermer- 


cado ta bende snacks mas sa- 
ludabel. 

Pisca 

Un cos cu ta keda bou alerta, 
ta pisca. Na Aruba nos tambe 
ta gusta come pisca, pero hopi 
pisca bendi no ta di nos lama. 
Restaurantnan aki ta cushina 
cu pisca importa tur camin- 
da, pero hopi biaha e pisca 
ta bin di Asia unda ta cultiva 


pisca. Pagansius, Tilapia pero 
tambe cabaron. Na Aruba ta 
uza piscanan manera Panga- 
sius y Tilapia tambe pa traha 
Keri Keri of balchi pisca. 
Locual ta importante pa sa ta 
cu e piscanan di Asia hopi bi- 
aha tin bacteria cu ta haci cu 
hende ta bira resistente con- 
tra antibiotica. Semper mes- 
ter cushina e piscanan aki y 
tambe e cabaronnan (mayoria 



v ^ 

STOP 

^DIETINGA 


bendi no ta di Aruba) bon, pa 
evita e bacteria ta drenta nos 
curpa.Q 


Drumi trempan pa cumpli bo resolucionnan 


ORANJESTAD - Un aña 
nobo y yen di promesa 
pa mehora bo bida? E ora 
cuminsa drumi trempan, 
asina investigadonan di 
Universidad di Hertford- 
shire ta duna como con- 
seho. 

Segun nan investigacion soño 
ta e yabi pa por cumpli cu bo 
resolucionnan nobo. Falta di 


soño no ta yuda y tin e efecto 
cu ta keda e aña sin cumpli. 
1000 persona a participa 
na e investigacion. Di tur e 
participantenan cu ta drumi 
bon, mas cu 60% a cumpli cu 
nan resolucionnan. Di esun- 
nan cu ta falta soño, 44% no a 
cumpli. Nan ta drumi menos 
cu 7 ora anochi. 

Segun e investigadonan ora 
hende ta cansa nan ta perde 


control. Nos celebro mester 
di energia pa asina nos por 
haci algo cu no ta facil pa 
nos por cumpli. Tin hende 
cu ta lanta trempan pa por 
cumpli cu nan promesanan 
nobo. Pero e investigadonan 
ta conseha: miho keda drumi 
un tiki mas. 

E mesun investigadonan ya a 
haci un estudio caba bou di 
personanan cu a haci reso- 



Bingo = AWG 50,- pa carchi di 10 wega Cuminsando for di 1 pm na 


Progressive = AWG 3,- pa carchi di 6 wega Renaissance Convention Center 


PR0GRESIV0 TA IVIAS CU AWG 23.000,- (si esaki no wordo gana prome) 

Wega 1... 

.... AWG 1500 

Wega 7 .... 

...AWG 3000 

Wega 2 ... 

....AWG 1500 

Wega 8 .... 

...AWG 3000 

Wega 3 ... 

....AWG 1500 

Wega 9 .... 

...AWG 5000 

Wega 4 ... 

....AWG 1500 

Wega 10... 

... Progressive 

Wega 5 ... 

....AWG 1500 

51 te cu 54 jamada AWG 2.000,- 
55 jamada pariba AWG 1.000,- 

Wega 6 ... 

....AWG 3000 

Wega 11.. 

...AWG 20.000 


lucionnan nobo fm di aña. 
A resulta cu fm di januari di 
e aña nobo ya casi 80% di e 
hendenan a lubida riba nan 
promesanan. 

Otro investigacionnan tambe 
a mustra caba con importante 
e ta cu hende ta drumi sufi- 
ciente. Falta di soño ta haci 
daño na bo salud. Yhende cu 
ta drumi menos, ta biba me- 
nos saludabel den sentido cu 
nan ta come menos saluda- 
bel y no ta move suficiente. 
Un investigacion Mericano 
a mustra cu na Merca hende 
ta drumi 1 pa 2 ora menos 
compara cu e añanan 60. Un 
di e motibonan cu hende, y 
tambe hoben, ta drumi me- 
nos, ta e uzo di tablet y tele- 



fon den oranan di anochi. E 
luz blauw di e aparatonan y 
tambe e necesidad di keda 
alerta constantemente ta haci 
cu hende ta bay drumi mas 
laat. Q 


‘Medicina’ contra griep: 
mas brasa 


ORANJESTAD - Taba- 
tin basta hende malo cu 
griep durante e dianan di 
fiesta na Aruba. Pa evita 
cu e aña aki mester pasa 
riba cama atrobe durante 
Pasco y Aña Nobo: cum- 
insa brasa mas. 

Hende cu tin menos con- 
flicto social y cu ta haya/ 
duna mas brasa, ta resulta di 
ta miho proteha contra griep. 
Un investigacion Mericano 
ta mustra cu mas brasa bo ta 
haya, miho bo sistema di im- 
muun lo bira. 

E investigadonan ta di e 
Universidad di Carnegie 
Mellon y nan a publica e 
resultadonan den e revista 
Tsychological Science’. Nan 
a entrevista 400 hende riba 
e sosten social, conflicto y 
e cantidad averahe di brasa 
cu nan ta haya diariamente. 
Despues a infecta e person- 
anan aki cu un virus di gri- 
ep inocente. E pashentnan 
a keda den un luga isola pa 
mira con serio e sintoma lo 
presenta. 

Locual a resulta ta, cu e sin- 
toma di e personanan cu a 



bisa cu nan tin hopi sosten 
social y menos conflicto, ta- 
bata menos serio compara cu 
a indica cu tin menos sosten 
y mas conflicto. Segun e in- 
vestigadonan tin indicacion 
fuerte cu e cantidad di brasa 
tin un impacto y mas brasa, 
miho proteha contra infec- 
cion. Nan no ta sigur con 
esaki ta traha, pero contacto 
fisico, sosten y intimidad ta 
factornan cu segun e investi- 
gadonan ta parce tin un efec- 
to positivo. Y esaki nan kier 
sigui investiga pa asina haya 
mas informacion con exacto 
duna brasa y proteccion con- 
tra griep ta relata cu otro. Q 









































SOCIALIf! 3 


DIASABRA 3 JANUARI 2015 


Hende ta kere den horoscop? 




ORANJESTAD - Mescos 
tin 12 luna den un aña, 
tambe tin 12 signo den zo- 
diac. Horoscop no ta algo 
desconoci den sociedad. 
Tin te hasta un wega den 
loteria dedica na esaki. 
Pero hende ta kere den 
dje? Di berdad? Bon Dia 
Aruba ta puntra algun ci- 
udadano nan opinion. 

Ora aña bolter, ta hopi hende 
ta pendiente. Sea ta na radio 
of television pa tende nan 
pronostico di horoscop pa 
e aña cu ta drenta. Hende di 
Caribe cu nan sanger cayente 
ta hopi supersticioso. 

“Mi ta haya cu horoscop por 
ta algo bon pa hende pasobra 
e por yuda un persona des- 
cubri e direccion den unda 
e ta bayendo cu su bida. Por 
ehempel tin hende ta sinti 
perdi. Pa motibo cu nan ta 
lesa nan horoscop nan por 
relata cierto cosnan cu a pasa 
den nan bida cu e horoscop 
y e por yuda e persona com- 
pronde of ‘cope’ cu e situa- 
cion cu e ta aden. 

Asina e ta haya un tiki paz, 
e conseho cu normalmente 
horoscop sa duna por guia 
e persona ‘perdi’ aki den un 
bon direccion. Horoscop por 
ta bon no paso e ta supues- 
tamente basa riba streanan 
pero mi ta haya e bon door di 
e efecto positivo cu e por tin 
riba e ser humano.“ - Edeline 
Toscano 

“Pa ta honesto mi no ta kere 
den horoscop mucho hopi. 
E unico motibo cu tin biaha 
mita worry cu ne ta paso pa 
casualidad mi ta supuesta- 
mente un leo y mi ta haya 
esaki zuiver. Paso leonan ta 




“Mi ta pensa 
horoscop por deter- 
mina nos futuro, si 
nos lag’e. Ami ta pensa cu 
nos como hende ta crea nos 
mesun realidad. Horoscop 


ta manifesta den realidad. 
Ami ta haya horoscop por 
duna nos un perspectiva di 


bo mester ta. Bo lo no mester 
di horoscop, pero tur cos tin 
su meta den bida.” - Marc 
Erasmus 


representa forsa. Ami ta pen- 
sa cu cada persona no ta pre- 
cies loke su signo ta bisa cu e 
ta. Anto cu e tin poco cosnan 
di tur signo na me- 
sun momento. Tur 
hende ta unico, bo 
no por bay bisa tur 
hende cu a nace tal 
tempo ta tal manera. 

Mi ta haya tin biaha 
den momentonan di 
desesperacion e por 
ta un bon arma pa 
cierto hendenan pa 
haya speransa den 
un sentido. Mescos 
cu cierto hendenan 
ta haya speransa di 
nan fe y religion.” - 
Mary Jay Thijsen 


no por totalmente determina 
un hende su futuro. Loke 
nos ta wordo bisa door di e 
horoscop, nos ta pensa y nos 


kico nos por encontra den 
bida. Pero na fmal di dia, si 
bo ta confia e universo y bo 
ta confia cu unda bo ta unda 


“E cos cu horoscop ta, cu si 
e ta bisa cu bo ta bay tin un 
mal dia. Y por ehempel un 
parha pupu riba bo. Bo ta 
bay pensa cu ta esey ta locual 
bo horoscop tabata kiermen. 
Tin ora nos ta tuma situa- 
cionnan y combina esaki cu 
horoscop cual ta haci cu nos 
ta kere den nan.” - Shanty 
Da Silva 

“Horoscop ta leuk pa lesa, 
pero algun di nan ta asina 
generalisa cu nan por relata 
na ken cu ta.” - 
Esher Heyliger 

“Mi ta haya horoscop algo 
hopi envano y no hopi pre- 
ciso. Nan ta manera un cos 
cu ta existi pa duna hende 
speransa. Por ehempel, si 
awe horoscop bisa cu mi ta 
bay conoce e amor di mi bida 

. Tin un chens di 99% cu e 
no lo pasa. Pero hende ta bira 
contento con cu bay bin y 
nan dia ta bira excitante. Mi 
no ta kere nan ta cosnan cu 
hende mester tuma mucho 
na serio.” - Kim Kelders 


“Mi ta pensa cu horoscop ta 
algo cu hende a crea. Mi ta 
kere cu horoscop a wordo 
crea pa pone hende kere cu 
tin cosnan cu nan no por haci 
riba un dia specifico. 

Of cu tin cierto otro hende 
bo no por bay om cu nan paso 
nan signo ta bisa esey. Mi ta 
sinti cu e ta un tiki estupido 
y straño pero con cu bay bin 
hende ta kere den esey y mi 
ta respeta nan creencia. Ami 
personalmente no ta kere 
den e cosnan ey. Niun hende 
sa di futuro excepto Dios.” - 
Leonardo Phillips.Q 

Dama ta yega cas y ta 
topa casa riba vloer 
sin señal di bida 


TANKILEENDERT - Diabierna atardi, algo prome cu 
4 ? or, Polis y Ambulance ta wordo manda cu urgencia na 
un cas un poco pa nort di ex Wan boy na Tanki Leen- 
dert. 

Na yegada nan ta bin compronde cu un señora a yega su cas 
y ta haya su casa benta riba vloer, no ta duna señal di bida y 
mesora e señora a bati alarma. Personal di Ambulance tambe 
a yega na e sitio y berdad no por a haci nada mas, cu pidi pa un 
Dokter, aparentemente e cabayero aki lo tabata tin basta rato 
morto caba, ta trata di J.D. Silonero di 57 aña, biba na Tanki 
Leendert 14A.Q 




ORANJESTAD - E doño di auto aki no a cuminsa Aña nobo contento. 
1 di januari el a parkeer su auto na e crusada Steenweg cu Kruisweg pa 
mas o menos 8or y mey di anochi. 


Un mey ora despues el a ripara cu su auto a disparce. Mesora el a bay entrega 
keho, pero un rato despues el a haya e noticia lamentabel cu su auto a wordo 
kima y laga atras riba e veld patras di Centro Deportivo Betico Croes.Q 


Auto horta y kima 



Paranda di pagara 


ORANJESTAD - Manera 
di custumber hopi hende 
ta sali riba e ultimo dia di 
e aña riba un paranda di 
pagara. 

Den Caya Grandi hende lo- 
cal y turista a disfruta di tur 


e pagaranan cu e tiendanan 
tabata tira desde merdia. Sea 
ta core pa e desordo y huma. 
Riba potret tambe por mira 
e pagara di Bright Bakery na 
Piedra Plat cu tur aña ta para 
e trafico riba e caminda di St. 
Cruz pa Paradera. Q 

Metacorp a clausura 2014 y yama 2015 bon bini cu 6 miyon tiro 





ORANJESTAD - Manera 
ya ta un tradicion caba 
na Aruba, tur aña dia 31 
di december Metacorp 





pa presencia e pagara aki. 




ta cende su pagara tradi- 
cional di fin di aña. Di- 
aranson ultimo, esaki no 
tabata diferente pa ex- 
actamente 1 or di merdia 
e mecha a cende e pagara 
tradicional di 6 miyon 


tiro. 

E pagara a cuminsa dilanti 
di The Cinemas na Renais- 
sance Marketplace y ta ter- 
mina dilanti di Louis Vuitton 
na Renaissance Mall. Un pu- 
blico enorme tabata presente 


Por a tuma nota con publico 
a sigui e pagara segun esaki 
tabata kima, estilo di un Las’ 
Lap. Mayoria cu nan smart- 
phone den laira pa asina 


graba e espectaculo tradicio- 
nal di fin di aña di Metacorp. 
Y asina, riba ritmo di dande 
e compania a clausura aña 
2014 hunto cu publico pre- 
sente y a yama aña 2015 bon 
bini.Q 




Detencion ‘hit& run’ 



ORANJESTAD - Un persona a hunto cu un otro persona. Den or- 
keda deteni diahuebs 1 di januari anan di atardi nan tabata core riba e 
den un caso di hit& run. caminda di Malmok, a dal un auto y 

E sospechoso tabata den un auto sigui core bay. E victimanan a alerta 



polis y duna un descripcion di e auto 
y e personanan. Na Saliña Cerca, po- 
lis a logra topa cu e auto sospechoso 
cu tabata para den un caminda sin 
salida. Ambos persona a baha y a 


huy, bula den un cura di cas. Un di 
nan sinembargo a cay y polis a logra 
di pone man riba dje. E otro a sca- 
pa. Polis a confisca e auto pa haci un 
investigacion. □ 

PASA LAGA BO AVISO Dl LOKE BO KIER BENDE 
HUUR. ETC NA OFICINA 01 BON DIA ARUBA 
WESTSTRAAT #22 OF MANDA BO AVISO VIA 
EMAIL NA: michael.arends@cspnv.com 


PERSONAL GRATIS MAN 20 PALARRA - TA ACEPTA AVISO FOR 


TA BENDE 

GANGA-GANGA-GANGA 
Ta bende gordura ora bo 
cumpra 3 saco di 50 Ibs na 
Afl. 9 bo ta haya 4 saco y ora 
bo cumpra 9 bo ta haya 12 
saco di gorduro. 

Pa mas informacion 
Tel: 564-4456 



TA HUUR 

Apartment na Sabana Basora 
semi muebla pa 1 of 2 
persona max no kids or pets. 
Coriente apart plus 
1 luna borg. 

Pa mas infomacion 
Tel: 594-9069 -569-0125 

SERVICIO 

PUBLIGO 

Ta duna servicio pa baña y 
cuida hende grandi na as y 
tambe laba herida. 

Pa mas informacion 

Tel: 748-5818 

SERVIGIO 

PUBLICO 

Pa huiswerk begeleiding y 
bijles den area di Pos chiquito 
entre 4 - 6or pm 

Tel: 593-7784 

TA BENDE 

Un cashi paña di 3 porta pa 
Afl. 300,- y un stoel recliner 
paAfl. 600,- 

Tel: 568-3185 

SERVICIO 

PUBLICO 

Ta duna servicio pa baña y 
cuida hende grandi nas cas y 
tambe laba herida. 

Tel: 748-3306 

TA BENDE 

Instruments musical 
pa forma banda musical 
Prijsnan ta discutibel. 

Tel: 594-5025 


TA BENDE 

Un frigidaire marca Magic- 
Chef 21cu.ft. pa mas 
informacion 

Tel: 583-7357-5604573 

TA BENDE 

Set di sala Afl. 450,- set di 
cama queen size di palo puro 
Afl. 550,- Pa mas informacion 

Tel: 586-7163/563-4687 

PROBECHA 

Cargamento nobo a yega cu 
prijs special na Leonisa na 
Piedra Plat 50-C Dialuna pa 
diabierna 9.00'or pa 18.00'or 
Diasabra 10.00'or pa 14.00'or 
Tel: 587-0725 

Cel: 592-2308 

TA BENDE 

4 cashi di paña (bon prijs) 

1 cacho fila brasilera (6 luna). 
Pa mas informacion 

Tel: 561-7112 

TA DUNA LES 

Les di hulandes y papiamento 
pa mucha di kleuter, Basic 
school. Yama despues di 2’or. 
Pa mas informacion 

Tel: 592-5090/583-7381 

TA BENDE 

Pa mucha, hopi sorto di coi 
hunga, buki, y muchu mas. 
Nobo y uza, bon pa créche. Y 
tin pa give away. 

Tel: 7350737 

TA BENDE 

l-phone 4S 16GB open phone 
black nobo pa Afl. 500,- cu 
case. Pa mas informacion 

Tel: 745-5550 

SERVICIO 

PUBLICO 

Nos ta fura tur tipo di 
muebles y nos lo laga 
nan manera nobo back. 

Tel: 5621199/5921252. 

TA BENDE 

Patriot Mag Drive NOBO! 
MD1200-1200GPH 

Koi Pond & Waterfall 
Pump. Awg. 295 o.b.o. 

Pa mas informacion 

Tel: 732-1104 

TA BENDE 

Ganga un Eton Vipper 70cc 
aña 2000, bon condicion pa 
Afl. 2500,- discutibel. 

Pa mas informacion 

Tel: 732-0697 

SERVICIO 

PUBLICO 

Ta duna credit di 10 luna. 

Ta fura y spuit tur tipo di 
muebles. Palm Beach #5, 
dilanti Subway. 

Tel: 593-2655/742-5853 

SERVICIO 

PUBLICA 

Señora cu firma liber ta 
ofrece pa haci oficina 
of cas limpi. 

Pa mas informacion 

Tel: 568-2806 

SERVICIO 

PUBLICO 

Nos ta traha cura, drecha 
muraya, verf cas y dak, 
pleister den temporada di 
Nov. y Dec. Pa mas 
informacion 

Tel: 564-3588 

TA BENDE 

Un UV light clarifiers 
filter NOBO! 

Ta mata algi y bacteria. 

Bon pa purifika awa di kas 
y/of Vis pond. 

Prijs Awg. 325 o.b.o. 

Tel: 7321104 

TA BENDE 

Suzuki Baleno 2000, body 
den bon condicion, jega start 
y bay cune, tire nobo. As is 
where is. Afl. 2.300,- 
Pa mas informacion 

Tel: 563-7049 

SERVICIO 

PUBLICO 

Pa hasi cas limpi y pa 
strika pa mitar dia. 

Pa mas informacion 

Tel:743-5966 

TA BENDE 

Matanan di fruta, sorsaka, 
mango, papaya, tambe 
motorcycle (scooter) 2007 
bon condicion Corchon queen 
size. Tel: 569-0125 

TA BENDE 

BBQ GriN"made In 
Aruba"duradero, Tipo "bari" 
Afl.275,-/cylindro cu tapa 
pa Afl.250,- Tel: 593-8182 

TA BENDE 

Un Suzuki Swift VVT 2009, 
std, cu airco den bon 
condicion. Pa mas 
informacion 

Tel: 594-1015 

LES Dl 

LANDAMENTO 

Priva of den grupo, mucha di 

3 aña bai ariba. Nos ta 
prepara mucha pa tur 
diploma. Profesional 
den e ramo. Tel: 594-9069 

TA BENDE 

Matanan di fruta, sorsaka, 
mango, papaya, tambe 
motorcycle (scooter) 2007 
bon condicion Corchon 
queen size. 

Tel: 569-0125 

TA BENDE 

Suzuki Esteem 2004, 

Afl. 1.500 (as is where is). 

Pa mas informacion 

Tel: 641-4612 


gEBSMMII 


SERVICIO 

PUBLICO 

Pa tur servicio di airco, • 
Instala • service • reparacion 

• Trouble shooting • Duct 
work y hopi mas. Bubali #20 
Pa mas informacion 
Tel: 587-1472 

TA BENDE 

Riba GANGA un cama di 
baby den bon estado marca 
Legacy. Pa mas informacion 

Tel: 561-4519 


TA BENDE 

Matanan di fruta, sorsaka, 
mango, papaya, tambe 
motorcycle (scooter) 2007 
bon condicion Corchon 
queen size. 

Tel: 569-0125 

LES Dl 

LANDAMENTO 

Priva of den grupo, mucha di 
3 aña bai ariba. Nos ta 
prepara mucha pa tur 
diploma. Profesional 
den e ramo. Pa mas info. 
Tel: 594-9069 

TA BENDE 

Caribbean Spiny Lobsters na 
prijs di wholesale. 

Live lobsters, Whole 
Lobsters, Lobster Tails 
Jumbo Shrimps head on 
Weekly deliveries 
Tel: 562-5859 

TA HUUR 

Bar/Restaurant bon situa na 
San Nicolas equipa y cla pa 
opera. Tel: 568-5333 

SERVICIO 

PUBLICO 

Señora Peruana ta ofrece pa 
hasi cas limpi of pa strika 
paña. Pa mas informacion 

Tel: 567-0479 


Big 4 ta regala 
hungado e suma di 
10.000 florin 


ORANJESTAD - Rogelio 
semper ta hunga su num- 
bernan cu wega di Big 4. E 
biaha aki el a dicidi cu e ta 
cumpra su numbernan di 
suerte na Euro Lottery II. 

E numbernan cu e la cumpra 
tawata 4767 y 15 di decem- 
ber ultimo na e la gana 10 mil 
florin cu Big 4. Lotto, e lote- 
ria di Aruba, cu ta sigui cam- 
bia bida di su hungadonan y 
aporta na deporte. Nos ta de- 
sea Rogelio y su casa un feliz 


aña 2015. 

Lotto, e loteria di Aruba tin 8 
diferente wega; Catochi, Big 
4, Zodiac, Wega di Number 
Korsou di Lotto, Lotto di 
Dia, Lotto 5, Mini Mega, y 
Raspa y Gana. Cumprando 
Lotto bo ta contribui na de- 
porte riba nos isla. Meta di e 
fundacion ta pa organisa lo- 
teria, cambia bida di su hun- 
gadonan y na mes momento 
inverti den deporte local pa 
medio di donacionnan na e 
comision di subsidio. □ 



























































ANUNCIO Dl MORTOI*E 3 JANUARI 2015 


“ Bendiciona sea Señor Hesus, pasobra E1 a 
scucha. Voz di mi suplica, Señor Hesus ta mi 
fortaleza y mi escudo, Mi curazon ta confia 
den dje, y mi a wordo yuda. 

Salmo 28 : 6,7. 

Cu profundo tristeza, pero conforme 
cu Señor su boluntad. 

Nos ta anuncia fayecimento 
cristianamente di: 



Ing. Dario Edwin Picus 

★19-12-1934 f24-12-2014 
Ing. Lago Oil Transport Co. 

Ing. Di Exxon 
Ex- Secretario/Tesorero 
y Miembro Honorario di Lodge “ HIRAM “ 

Na nomber di su: 

Esposa : Josefa Maria “ Pepo “ Picus-Pacheco 
Yuinan : 

Rene Dario Picus y Esposa y Juinan 
Guido David Picus y Cristiana y Jui 
Sobrina mas stima, manera un yui: 
Esperanza/Sansha y Pedro Koolman y Juinan 
Nietonan y nieta: 

Gabriel Picus, Keano Picus, Marle Picus, 
Nieta Picus 
Ruman : 

Gregorio Rubin Picus y Juinan 
Cuña : 

Anita y Don Alvaro de Pabon y Jui-nan na Bo- 
gota/Colombia 

Modesta Escamilla y Famia na Cartagena/Co- 
lombia 

Srta. Osmany Sabalza 

Demas Swa y Cuñanan na Colombia. 

Bon amistadnan : 

Vuida Tere Romero y Juinan, Patricia y Famia 
Reeberg, Hilda Halley y Famia, Sra. Aldina 
Rijke y Esposo y Famia, Famia Peterson, Sr. 
Ludwig y Hilda Berkemeyer y Famia, Vui- 
da Olga Jacobs Burleson y Famia, Sra, Lili , 
Famia Pieters-Pourier. 

Care-Taker : Johany Anchico 

Sobrino y sobrina-nan, primo y primanan, tur 

bon bisiñanan den Bontelmantelstraat. 

Demas Famianan : Picus, Gomez-Eckmey- 
er, Pacheco, Koolman-Pena, Maduro, Or- 
man, Cornelie, Escalona, Toppenberg, Week, 
Petronia, Pieters, Janga, Loefstok y demas 
famianan. 

Despensa nos si den nos tristeza nos a lubida 
un of mas famia. 

Acto di entiero lo tuma lugar dialuna 5 di jan- 
uari 2015 na Aurora Funeral Home di 2’or pa 
4’or di atardi, despues lo Sali pa Santana cen- 
traal na Sabana Basora 


Alcida Elizabeth 
Dominga Apostel- 
Tromp 

Cariñosamente yama: “Betty” 
★24-09-1956 f24-12-2014 
Casa di fWimboApostel 



“Señor ta mi wardador, mi’n tin falta di nada 
Den cunucu di yerba berde e ta ponemi sosega. 
E ta hibami na awa trankil, 

Pa mi bolbe haña forsa”. 

Salmo: 23 

Cu inmenso dolor na nos curason, pero 
conforme cu boluntad di Dios, nos ta 
anuncia fayecimento di: 


Na nomber di su 

Casa: fWimbert Apostel (Wimbo) 

Mama: Elizabeth Webb 

Juinan: Sedney (Pacheco) &Omaira Legito y famia 

Miloushka Apostel y famia 
Angela Apostel & Micheal Balentin y famia 
Dyann Apostel & Shadamir Francisca y famia 
Leron Paulina y famia 
Lilly Paulina y famia 
Leo Paulina y famia 
Sara, Sineila, Sedmar Legito 
Wendoushka, Wendell Jr., Roxander De Leeuw 
Angelo &Gerina Villagra, Wimbert Apostel, Trevor Jr, 
Angely Nedd 
Egduard Jr. Winterdaal 
Dychel, Davenier Apostel. 

Sjendell Wong 

Hose & Glenda Tromp y famia 
Maria Tromp y famia 
Magdalena & Baron Thielman y famia 
Ulpiano& Maria Tromp y famia 
Clea Tromp & Rupert Richards y famia 
Clarita Tromp y famia 
Rolando & Valentina Arendsy famia 
ManeraRuman: Wendy Kelly y famia 

Omo&T antanan: Editha Webb y famia 

Annie Martinus y famiana Cur. 

Annie Adomis y famia 
Win Martinus y famia 
Tio d Respet: Eligio Apostel y famiana Cur. 

Swa/cunjanan 
Mereth (didi) apostel 
Franklin (tenko) pieternella 
Ruthlingpieternella 

Subrino y subrinanan, primo y primanan, swa y cuñanan na 
(AUA,CUR,BON,HUL) 

Comer y compernan 

Ihanan:Elvin Boekhoudt, Jason Kocky famia, Roderick Angela 
Ex Suegronan: Wendell De Leeuw y famia 

Hose Gomez y famia 

Mihor amiga y amigonan: Olivia &WottyCroes y famia 

Edwin (motin)tromp 
Landa& Wilfred Ras y famia 
Erick & Shirley Vlijtna (BON) 

Vivian & Henry y famiana (CUR) 

Sr. Elias 

Y demas amiga y amigonan (AUA,BON, CUR), tur su coleganan di 
Total Service, Su Team stima di softball Bad Boys y demas famianan: 
Tromp, Apostel, Webb, Legito, De Leeuw, Nedd, Winterdaal, Balen- 
tin, Thielman, Richards, Dijkhoff, Boekhoudt, Kelly, Wong, Pieter- 
nella, Kock, Angela, Deschamps, Abdeltawab, Correa, Wever, Pawiro- 
redjo, Martinus, Bommel, Ras, Croes, Farro, Eckmeyer, Crisian, Giel, 
Hoek, Catalina, Rosa, Krozendijk, Fajardo, Villagra, Zievinger, Ar- 
ends, Francisca Cristian, quandes, Monsanto,haseth. 

Ta invita pa asistina e acto di entiero cual lo tuma lugar diasabra 3 di 
januari 2015 pa 4’or di atardi na Misa Sta. Anna na Noord, despues 
saliendo pa Santana di Noord. E restonan mortal di Alcida lo ta reposa 
for di 2’or di atardi den Misa. 

Adres pa condolencia: Diamars 30 december 2014 nacas: Alto Vista 
126-A di 7’or pa 9’or di anochi y diabierna 2 di januari 2015 di 7’or pa 
9’or di anochina Aurora Funeral Home, Cumana 76. 

Nos ta pidinos disculpa si den nos tristesa nos por a lubida un of mas 
famia. 

Enbez di manda krans lo bai tin un box disponible den misa pa Fun- 

dashon Edmund Harms 

Deseo di defunto ta pa bisti color alegre. 

Despues di entiero nos no por ricibi bishita di condolencia na cas. 


Manerajui: 

Nieto(a)nan: 

Bisanieto: 

Rumannan: 



“Señor ta mi wardador, 
mi’n tin falta di nada 
Den cunucu di yerba 
berde e ta ponemi sosega. 
E ta hibami na awa 
trankil, 

Pa mi bolbe haña forsa”. 
Salmo: 23 

Cu inmenso dolor na nos 
curazon nos ta anuncia 
cu a bay drumi den braza 
di señor: 



Genara 

Constancia 

Mathilda 


Cariñosamente 
jama “Ina” 
★19-09-1942 - 
J29-12-2014 

Na nomber di su: 

Yui: DavidAnthony 
Rumannan: 

Emiliano Mathilda y 
famia 

Juan Mathilda 
Alberto Mathilda y famia 
Sobrino y Sobrinanan, 
Primo y Primonan, Bisi- 
ña y Conocirnan ta invita 
pa e acto di entiero cual lo 
tuma lugar diasabra 3 di 
januari 2015 na misa In- 
maculada Conception na 
Sta.Cruz di 2’or pa 4’or di 
atardi, despues lo Sali pa 
Santana catolico na Sta. 
Cruz. 

Enbez di manda flor of 
krans un donashon na 
Fundashon Edmund 
Harms lo ta altamente 
aprecia. 















o s ABRA 3 ANU ^JIANUNCIO Dl MORTO 



Señor a bendicionami mi cu un bunitafamia 
E a dunami honor di por a sirbi mi pais, 
como politico den difrentefuncion 
Awor lo mi ta desea di sirbi’E den su Reino Celestial 
Danki Señor pa tur loke mi por ricibi di Bo 


A fayese Cristianamente: 



Efrain M. De Kort 

8-6-1942 31-12-2014 


Ridder in de Orde van de NederlandseLeeuw 
ExMinister di Finanzas di AntiyananHulandes 
Ex Diputado di Finanzas di Aruba 
Ex Miembro di Parlamento di AntiyananHulandes 
Ex Miembro di Eilandsraad di Aruba 
Ex Jefe di AVD 

Ex PresidentComissaris di Centrale Bank van Aruba 
Ex PresidentComissaris di Compania di Ultilidad 
Ex Fundador di Banco di Desaroyo di Aruba 

Den nomber di su: 

Esposa Mildred de Kort Croes 
Yiu Ghislaine& Federico Mora 
NietaTiziana Mora de Kort 
Rumanan: 

Edwin de Kort 
Carmen de Kort 
Olivia de Kort 
Eduardo & Vera de Kort 
Yolanda de Kort 
Elsa &JeensBeaujon 
Cuñanan: 

Alida& GregorioFalconi y famia 
Mavalda Croes y famia 
Ana Croes y famia 
Subrinonan: 

David y Dianne de Kort y yiunan 

Junior de Cuba y señora 

June &AmabloGeermanTromp y yiunan 

Ricky Tromp 

ShalineTromp y yiunan 

Jeanise&Avin Lake y yiu 

Dito & Gina de Kort y yiunan 

Danny de Kort y yiu 

Gerardo y Prisila de Kort y yiunan 

Suzy Croes y yiu 

Angelique y Joselsebia y yiu 

Eunice Beaujon y yiunan 

Darrel y MatildaBeaujon y yiunan 

Su tanta stima: 

Eligia Croes y Famia na Houston, Texas, Usa 

Su enfermeronan: 

Luz Marina Rodriguez 
Juan Carlos Ramirez 

Un Danki special na su doctor di cas dr. June Geerman- 
Tromp. 

Ta invita su amigonan, bisiña, conocirnan y su pueblo sti- 
ma di Aruba, pa su acto di entieroculo tuma lugar dialuna 
5 di Januari, saliendo for di misa Sagrado Curazon na Sa- 
vaneta. E restonanmortal lo ta den misa for di 1:00 p.m. 
pa 4:00 pm lo tuma lugar e ceremonia religioso, sigui pa e 
entiero na Santana Catolico di Savaneta. 



Señor ta mi wardador, mi’n tin falta di nada, 
dencunucu di yerba berde. E ta pone mi sosega. 

E ta hiba mi na awa trankil, pa mi bolbe haya forza. 
Salmo:23.1 

Cu inmenso tristeza na nos curazon nos ta participa 
fayecimento di: 



Lorenzo Lamper 

Mihor conoci como “Padu of Chonyen” 
★07-07-1928 f02-01-2015 

Acto di entiero lo wordo anuncia despues. 


Gradicimento y Invitacion 

Di curazon nos kier a gradici tur esnan cu a demostra 
nan atencion cu a compañanos durante di entiero di 
nos Tata, stima: 



Fancisco Koolman 


Ademas nos ta invita tur famia, bisiñanan, amiganan y 
conocirnan pa e santo sacrificionan di misa pa descanso 
di alma di nos defunto stima, cual lo tuma lugar diasa- 
bra 3 di January 2015 y diadomingo 4 di January 2015, 
na Misa Pro-Cathedral San Francisco na Playa. 
pa 7’or di anochi. 


Gradicimento 
/ Invitacion 


Pa medio di esaki famia 
Vrolijk-Laclé kier a 
gradici tur esnan cu di un 
manera of otro a mustra 
nan cariño y atencion 
durante enfermedad, 
fayecimento y entiero di 
nos defunto stimá. 



Raimundo 

Clemente 

Vrolijk 

"Renny" 


Un danki grandi na: 
famia, bisiña y conocir- 
nan. Su dokter di cas 
Dr Samuels cu semper 
tabata tey pé. Na personal 
di 4o piso di HOH pa 
nan atencion y cuido. 
Na Randall Croes pa su 
bunita canto. Na The Ol- 
ive Tree Funeral Home 
pa nan excelente servicio. 
Na personal di Ambu- 
lance cu semper a actua 
cu emergencia pé. Na tur 
esnan cu a manda krans, 
e-mail y yamadanan. 
Boso muestra di atencion 
y convivencia tabata y lo 
sirbi nos di gran consuelo 
y lo keda pa semper graba 
den nos curason. 


Nos ta invita pa tres 
Santo Sacrificio di Misa 
na misa Sta Filomena na 
Paradera pa descanso di 
su alma. 

Diabierna 2 di januari 
2015 

Dialuna 5 di januari 2015 
Diamars 6 di januari 2015 

Boso presencia lo ta alta- 
mente aprecia. 
















Señor a bendicionami mi cu un bunita famia 

E a dunami honor di por a sirbi mi pais, 

como politico den difrente funcion 

Awor lo mi ta desea di sirbi’E den su Reino Celestial 

Danki Señor pa tur loke mi por ricibi di Bo 


A fayese Cristianamente: 




Efrain M. De Kort 


8-6-1942 31-12-2014 


Ridder in de Orde van de Nederlandse Leeuw 
Ex Minister di Finanzas di Antiyanan Hulandes 
Ex Diputado di Finanzas di Aruba 
Ex Miembro di Parlamento di Antiyanan Hulandes 
Ex Miembro di Eilandsraad di Aruba 
ExJefediAVD 

Ex President Comissaris di Centrale Bank van Aruba 
Ex President Comissaris di Compania di Ultilidad 
Ex Fundador di Banco di Desaroyo di Aruba 


Den nomber di su: 

Esposa Mildred de Kort Croes 
Yiu Ghislaine & Federico Mora 
Nieta Tiziana Mora de Kort 





Rumanan: 

Edwin de Kort 
Carmen de Kort 
Olivia de Kort 
Eduardo & Vera de Kort 
Yolanda de Kort 
Elsa & Jeens Beaujon 

Cuñanan: 

Alida & Gregorio Falconi y famia 
Mavalda Croes y famia 
Ana Croes y famia 

Subrinonan: 

David y Dianne de Kort y yiunan 

Junior de Cuba y señora 

June & Amablo Geerman Tromp y yiunan 

Ricky Tromp 

Shaline Tromp y yiunan 

Jeanise & Avin Lake y yiu 

Dito & Gina de Kort y yiunan 

Danny de Kort y yiu 

Gerardo y Prisila de Kort y yiunan 

Suzy Croes y yiu 

Angelique y Jose Isebia y yiu 

Eunice Beaujon y yiunan 

Darrel y Matilda Beaujon y yiunan 

Su tanta stima: 

Eligia Croes y Famia na Houston, Texas, Usa 








Su enfermeronan: 

Luz Marina Rodriguez 
Juan Carlos Ramirez 

Un Danki special na su doctor di cas dr. June Geerman Tromp 


Ta invita su amigonan, bisiña, conocirnan y su pueblo stima di Aruba, pa su 

acto di entiero cu lo tuma lugar dialuna 5 di Januari, saliendo for di misa Sagrado Curazon na Savaneta. E restonan 
mortal lo ta den misa for di 1:00 p.m. pa 4:00 pm lo tuma lugar e ceremonia religioso, sigui pa e entiero na Santana 
Catolico di Savaneta. 

Merca ta sanciona noord Korea pa atake cibernetico Sony 



HONOLULU (AP) — 
Merca a impone sancion 
nobo riba noord Korea 
ayera, dirigi riba oficial- 
nan di rango halto y or- 
ganisacionnan di defensa 
como castigo di ataca 
cibernetico riba Sony. E 
sancion a marca e prome 
acto publico di disciplina 
di parti Merca. 

Aunke no tabata cla con 
severo e sancion lo bay ta, 
ya cu noord Korea ta bou di 
sancion serio di Merca caba 
pa motibo di su programa 
nuclear, e anuncio a duna 
indicacion cu Merca lo no 
hala atras di su insistencia 
cu noord Korea ta e pais re- 
sponsabel pa e ataca ciber- 
netico riba Sony. Noord 
Korea a nenga di ta envolvi 
y algun experto di siguridad 


cibernetico ta bisa cu e por ta 
posibel cu Pyongyang no ta 
esun culpabel. 


“E ordo no ta contra e pueblo 
di noord Korea, pero ta dirigi 
riba e gobierno di noord Ko- 


rea y su actividadnan cu ta 
menasa Merca y otronan,” 
presidente Barack Obama a 


skirbi den un carta na e Ca- 
mara di Representantenan y 
lidernan di Senado. 

E sancionnan di Merca ta 
apunta riba a sector di de- 
fensa di noord Korea, isolan- 
do e gobierno y creando un 
deterioro pa futuro atakenan 
cibernetico, oficialnan a bisa, 
prensa riba un base di anon- 
imidad. 

E Cas Blanco a avisa cu esaki 
ta e prome parti di Merca su 
reaccion riba e incidente di 
Sony. Oficialnan a bisa cu 
mas individuo lo wordo san- 
ciona den futuro. 

FBI a culpa noord Korea pa 
e atake cibernetico riba Sony 
Pictures. Noord Korea a ne- 
nga pero di otro banda a ex- 
presa furia riba un pelicula 
tipo “comedy” di Sony cu ta 
ridiculisa Kim Jong Un.Q 


Buckingham Palace ta nenga reclamo sexual contra Prins Andrew 



LONDON (AP) — Oficialnan 
Royal ayera a nenga cu Prins An- 
drew - Duke de York y e di dos 
yiu di Reina Elizabeth II - ta en- 
volvi den cualkier “indecencia di 
menor di edad” despues cu el a 
wordo nombra den documenton- 
an di corte Mericano relaciona 
cu pleito contra financiado Meri- 
cano, Jeffrey Epstein. 

Den documentonan cu a yega corte 
na Florida, un hende muhe no iden- 
tifica a bisa cu Epstein a fors’e pa tene 
relacion sexual cu Prins Andrew na 
London, New York y un isla priva 
den Caribe di Epstein ora cu ainda e 
tabata bou di 18 aña. Segun e docu- 
mentonan, e eventonan aki a tuma 
luga entre 1999 pa 2002. 

Buckingham Palace a bisa den un 
declaracion: “Esaki ta relata na un 
procedemento civil cu ta tumando 
luga pa hopi tempo na Merca, di cual 
e Duke di York no ta forma parti. 
Como tal, nos lo no comenta riba e 
detaye.” 

E declaracion a añadi: “Sinembargo, 


pa evita duda, cualkier sugerencia 
di indecencia cu un menor di edad, 
categoricamente no ta berdad.” E de- 
claracion tabata inusual pasobra ofi- 
cialnan royal no ta comenta riba tipo 
di argumentonan aki. 


E reclamonan di e muhe, entrega dia- 
mars, ta añadi na un pleito intermi- 
nabel presenta pa dos otro muhenan 
cu ta bisa cu nan a wordo abusa sexu- 
almente como menor pa Epstein. E 
fmanciero biyonario a wordo sen- 


tencia na castigo di prizon na 2008 
despues di declara su mes culpabel na 
delitonan sexual contra mucha. 

E muhenan a reclama riba e manera 
con fiscalnan Mericano a trata cu Ep- 
stein su caso, y kier autoridadnan re- 
considera e acuerdo fiscal cu a permi- 
ti Epstein evita carganan mas severo y 
mas aña den prizon. 

Un muhe cu a entrega reclamo con- 
tra Prins Andrew - solamente identi- 
fica como “Jane Doe No.3” - ta un di 
e dos acusadonan nobo pidiendo un 
Hues di West Palm Beach pa permiti 
nan uni na e pleito existente contra 
Epstein. E Prins no ta nombra como 
defensa den e caso, y niun carga 
criminal of reclamo oficial a wordo 
entrega den su contra. 

E no ta prome bes cu Prins Andrew 
ta enfrenta critica den prensa tocante 
su amistad cu Epstein. Na juli 2011 
e prins a baha di su puesto como un 
embahador comercial di Inglatera 
despues di controversia tocante su 
relacion cu e biyonario.Q 


Italia ta rescata migrantenan riba barco bandona pa tripulacion 


VERBANIA, Italia - Pa 
di dos biaha den tres dia, 
autoridadnan Italiano 
a haya nan mes ta actua 
rapido diabierna pa res- 
cata migrantenan for di 
un barco di carga cu trafi- 
cantenan a bandona bay- 
endo direccion pa Italia 
lagando niun hende na 
timon. 

Ekipo di rescate a logra subi 
e barco despues cu el a para, 
kisas pa motibo cu gasolin a 
caba y den oranan di atardi 


nan a tou e boto trece tera. 
Pero e episodio a pone auto- 
ridadnan pensa cu trafican- 
tenan ta uzando un tactica 
nobo pa haya mas ganashi 
ainda for di miseria humano. 
E ultimo drama a bin segun 
Ezadeen, un barco di bela di 
50 aña tabata nabega bou di 
e bandera di Sierra Leone, 
bayendo pa e costa sur este di 
Italia, den este mediteraneo, 
cu un promedio di 450 per- 
sona a bordo. Tabata tin bisa 
cu despues di seis dia riba 
lama, e migrantenan, incluy- 


endo muhenan na estado y 
mucha, a caba tur cuminda, 
awa y lechi a bordo, y cu e 
barco tambe lo a caba tur 
gasolin. 

“Ora nos a yama e barco pidi 
pa su status, un muhe mi- 
grante a responde bisando, 
“nos ta nos so y no tin niun 
hende pa yuda nos,” Cmdr. 
Filippo Marini, un vocero pa 
warda Costa Italiano a bisa. 
E1 a bisa cu e barco a sali for 
di Puerto di Turkia a wordo 
laga riba ‘autopilot.’ Para- 
medico a bisa cu e migrant- 


enan, mayoria di Siria, tabata 
den bon estado. 
Recientemente migrantenan 
cu ta bin Italia via lama a 
yega primordialmente den 
botona chikito cu ta bin di 
noord Africa. Pero e cambio 
pa barconan di carga binien- 
do for di este ta mustra di ta 
un strategia nobo, un ma- 
rino Italiano a bisa, y trafi- 
cantenan ta “sigur den nan 
conocemento cu niun hende 
lo permiti un barco pa acci- 
denta riba costanan Italiano 
of Griego.” 


E prome barco di rescate pa 
yega tabata un boto di pa- 
truya di Islandia como parti 
di e programa coordina pa 
Frontex, e agencia di fron- 
tera Europeo. Pero lama ta- 
bata mucho bruto pa ekipo di 
rescate subi di un boto pa e 
otro y un helicopter Italiano 
a wordo yama pa baha e ofi- 
cialnan di Warda Costa riba 
e boto. Despues di varios ora 
y despues cu Ezadeen di 240 
pia su gasolin a caba, Warda 
Costa di Islandia a tou e boto 
bin aden.Q 

















Celebracion 
fin di aña 



Lesa pagina B2 



Retiro di 
Liverpool 


Lesa pagina B5 


















































DIASABRA 3 JANUARI 2015 





,r f 


PANORAMA SOCIAL 


Agua Grill a clausura 2014 cu brindis 





ORANJESTAD - Di- 
aranson atardi em- 
pleadonan di Aqua 
Grill a celebra e 
hecho cu a yega na 
un final di aña cual 
tabata uno suma- 
mente exitoso pa 
Aqua Grill. 

Un brindis chikito 
a culmina cu cende- 
mento di pagara dilanti 
di e edificio. E pagara a 
wordo cendi pa e Sales 
and Marketing manag- 
er Kenneth Fowler. 
Aqua Grill kier a de- 
sea henter comunidad 
di Aruba un feliz aña 
nobo y tambe gradici 
tur hende pa e sosten 
den aña 2014.Q 

PANORAMA SOCIAL 


Next level Barbershop a cera aña 2014 exitosamente! 


Bispo di aña 2014 Next level Barbershop 
a tene un celebracion ameno hunto cu 
clientenan fiel y famia cu semper a sos- 
tene e propietario Sr. Valentino Wernet. 

Na e ocasion aki musica no a haci falta. E 
agrupacion di gaita Autentico cu clase a per- 
cura pa pone ambiente na tur presente. Val- 
entino a gradici Dios na prome luga y tur cu 
a sostene durante 2014 y a desea tur presente 
un aña 2015 bendiciona, prome cu a cende e 
mecha di e gran pagara. Danki na tur cu tabata 
presente na e ocasion aki di parti Next level 
Barbershop. Riba combinacion di potret por 
mira mas di e atardi aki. □ 





RCA a bisa ayo 2014 na RCA Arena 






SOLITO - Desde 5:30 di 
atardi fanatico y miem- 
bronan a cuminsa yega 


di pagara y na tur nos spon- 
sornan cu ta haci tur nos 
actividadnan posibel y un 
danki special na e fanaticada 
tricolor cu semanalmente ta 
bishita tur nos weganan tur 
rond Aruba. Pa 2015 por spe- 
ra e organisacion marca paso 
nan gigante y sigui domina 
futbol local. RCApaBida,” 
segun directiva di e team.Q 


den Arena pa asina apoya 
y gosa di un super inte- 
resante partido di futbol. 
Ora e hobennan U-18 a 
reta nan coach riba can- 
cha. 

Despues di tempo completo 
e wega termina 3-3 y mes- 
ter a bay penalty, unda e ho- 
bennan ta resulta miho cu 
nan maestronan. Despues a 
sigui brindis di champagne 
cu oliebollen y capitan di 
team Dama Milly Henriquez 
ta pega e pagara hunto cu 
"Companashi Boy" Juji Wer- 


leman cu a cende e flower- 
bed. 

Invitadonan di honor sr. 
John Merryweather y dis- 
tinguido esposa, sr. Cadochi 
Kock, sr. Serge Mansur, sr. 
Gerald Franca y distinguido 
esposa hunto cu coachnan, 
hungadonan y leidsternan a 
gosa un mundo di e ambi- 
ente cu a bay caba te despues 
di 12’or di anochi. “Un bi- 
aha mas directiva ta gradici 
Franklin Ashby pa donacion 

DEPORTE 


Schedule di Pony 
League Baseball 
ta cla 


ORANJESTAD - Na 
prome luga Pony Base- 
ball & Softball Founda- 
tion kier a desea pueblo 
di Aruba completo un 
feliz aña 2015 cu hopi 
bendicion di Dios, y na e 
pueblodi baseball tambe 
cu e metanan di cada un 
pelotero lo wordo con- 
cretisa durante e aña aki. 

Manera ya conoci e Fun- 
dacion di Pony League na 
Aruba ta trahando hopi 
duro riba formacion di nos 


hobennan den e area di de- 
porte, specialmente e de- 
porte di Baseball. Baseball 
lo sirbi como e vehiculo pa 
yuda e muchanan / peloter- 
onan yega na nan meta, 
sea trahando futuro major 
leaguers of futuro bon ciu- 
dadanonan pa e pais aki di 
Aruba. 

Tur e esfuersonan di e fun- 
dacion di Pony League ta 
bay netamente pa e obhetivo 
aki, y e metanan aki sigur tur 
dirigente di Pony League lo 
tene duro na dje, sin wak 

den banda. 

Schedule pa prome 
weekend 

E schedule pa e prome 
weekend ta conoci, lo tin 
weganan riba 3 veld multi- 
plex cu ta haci hopi mas facil 
pa e publico / fanaticada di 
baseball por disfruta di mas 
wega simultaneamente. Na 
veld di Marlins na Tanki 
Leendert lo tin tur e wega- 
nan di Mustang Division, 
na veld di Sero Preto Base- 
ball Park, lo tin weganan di 
Shetland (5-6) y Pinto (7- 
8), y tambe Pony (13-14). 
na veld di Grasshopper na 
Ayo lo tin tur e weganan di 
Bronco (11-12). E weganan 
di Colt (15-16) lo bay den 
siman, parti atardi/anochi 
na Stadion Nadi Croes & 
Crismo Angela, Stadion na 
Pos Chikito y Dragon Hit- 
ter (Duracell) na Barcadera. 

Trahando riba disciplina 
deportivo 

Pony League lo ta trahando 
hopi duro riba e disciplina 
deportivo y tambe e respet 


pa e deporte di baseball. 
Pony League lo introduci 
codigonan di conducta pa 
asina cada individuo tene su 
mes na dje, pe. no lo acepta 
bebida alcoholico na ningun 
wega di baseball di mucha, 
no lo acepta pa papia malo 
cu ningun umpire, no ta 
acepta palabra ofensivo/ 
malo contra ningun hende 
rond di veldnan di baseball. 
Lo introduci speed up rules, 
esey ta nifica cu cada team ta 
subi y baha na careda, y asi- 
na duna e deporte di base- 
ball e respet cu e merece. 
Tin mas aspectonan cu lo 
tene cuenta cu ne pa asina 
e muchanan lo disfruta di e 
wega lo maximo. 

Pa tur informacion di Pony 
League Aruba, semper por 
subi riba e website www.po- 
nyleaguearuba.com. Pony 
League su team di coordi- 
nadornan pa cada division lo 
traha duro pa haci e campe- 
onatonan di Pony League 
exitoso, conhuntamente cu 
e mundo grandi di Baseball 
na Aruba.Q 

DEPORTE INTERNACIONAL 


Gerrard lo laga Liverpool na final di temporada 



LONDON, Inglatera 
(AP) — E capitan di Liv- 
erpool Steven Gerrard 
ta cla pa integra den un 
club stranhero despues di 
a revela ayera cu e lo laga 
e team di su infancia na 
final di e temporada aki 
na fin di busca un experi- 
encia nobo den futbol di 
Liga Premier. 

E medio campo di 34 aña a 
bisa cu e tabata sinti "angus- 
tia" mientras e tabata pensa si 
mester acepta of no e oferta 
di Liverpool di un contract 
nobo, pero el a haci e anun- 
cio na mita di temporada ora 
cu ya e no tabata tin un luga 
garantisa den e team. 
Mirando cu su contract ta 
vence na fmal di e campaña, 
Gerrard a wordo permiti na 
drenta den negociacionnan 
cu clubnan stranhero desde 
e dia Aña Nobo y e ainda no 


tabata tin plannan di retira. 
M Mi ta bay sigui hunga," Ger- 
rard a bisa. M Si bon mi no 
por confirma den e etapa aki 
unda mi lo ta, mi por bisa cu 
lo ta algun luga unda ta im- 
plica cu mi no lo hunga pa 
un team rival y na final mi no 
lo enfrenta Liverpool - esey 
ta algo cu nunca mi lo con- 
sidera. Mi decision ta basa 
completamente na mi deseo 
di experimenta algo diferente 
den mi bida y den mi careda, 
y tambe mi kier sigura di no 
sinti arepentimento asina cu 
mi careda termina.' 

MLS di Merca lo ta un des- 
tino obvio pa Gerrard, cu 
a forma den e forsa basico 
di Liverpool te bira un di e 
miho hungadonan den histo- 
ria di e club y kende ademas 
tabata e capitan di e seleccion 
di Inglatera prome cu el a re- 
tira di e seleccion despues di 
Copa di Mundo 2014.Q 


Love y Marion a hunga ayera un 
biaha mas cu Cavaliers 


Awe nochi Jon Jones contra 
Daniel Cormier 


CHARLOTTE, Merca 
(AP) — Kevin Love y 
Shawn Marion tabata 
warda hunto pa hunga 
contra di Charlotte Hor- 
nets ayer nochi, bon noti- 
cia pa un team di Cleve- 
land Cavaliers cu no a 
contra cu LeBron James 
pa e proximo dos siman 
debi na un lesion di rudia 
y problema di lomba. 

Durante e sesion di training 
di ayera mainta, Love a bisa 
cu e lesion di musculo di su 
lomba a stroba su participa- 
cion den e wega mas reciente 
di Cleveland y a M ricibi auto- 
risacion" pa hunga. Marion a 
perde e ultimo dos wega cu 
un lesion di enkel. 

Love a spera di probecha di e 
ausencia di James manera un 
oportunidad di amplia su rol 
den e team. Cavaliers tin un 
record di 18-14 y a sufri tres 
derota consecutivo. □ 

LAS VEGAS - Dialu- 
na UFC “light heavy- 
weight champion” Jon 
Jones y Daniel Corm- 
ier, e dos bringadonan 
cu tin 4 aña problema 
cu otro, a bringa na 
MGM Grand Hotel na 
unda nan ta kedando. 

Esaki tabata tin conse- 
cuencia pa ambos, unda 
cu awe nan lo bay bringa 
contra otro pero den ring. 

E bringamento a pasa du- 
rante un conferencia di 
prensa na unda cu Corm- 
ier a pusha Jones patras. 

Ora cu Jones a haya su balans bek el a cuminsa tira Cormier 
cu mokete. “UFC director of communications” Dave Sholler 
a purba di para nan pero e no a logra y nan a sigui bringa. Sig- 
uridad a logra separa nan despues di un rato y a bay cu Corm- 
ier. Esaki no tabata un momento orguyoso pa e organisacion 
di UFC pa motibo cu e dos cabayeronan aki cu ta atletanan cu 
ta train hopi bon y profesionalnan cu nivel di educacion halto. 
Nan pelea tabata poni pa dia 27 september pero el a wordo 
cambia pa awe nochi na UFC 182.Q 

MlTRAFICO 



Chauffeur cu a ocasiona 
accidente a keda herida 




CURA CABAY - Diahuebs anochi riba 
caminda principal di Cura Cabay na al- 
tura di Wendy’s a sucede un accidente 
entre dos auto cu persona herida. 

Di biaha ambulance y polis a wordo manda 
na e sitio. Na yegada, Polis a mira cu e chauf- 
feur di e Toyota Tercel a sali di e “drive thru” 
di Wendy’s y a tuma e lorada mucho grandi 
pa bay ariba y e ta dal riba un Yaris cu ta bay- 
endo abou. 

E impacto a laga e persona den e Tercel heri- 
da y ambos auto a keda kibra. 

Personal di ambulance a hiba e chauffeur di 
e Tercel cu a core malo pa hospital pa haya 
atencion medico.Q 



J 




kta. V 




Aña nobo mainta auto ta bolter 


POS CHIKITO - Riba 
aña nobo despues di 7 ? or 
di mainta riba caminda 
principal di Pos Chikito 
poco prome cu e brug, un 
accidente a sucede. 

Polisnan di districto di San 
Nicolas a yega di biaha na e 
sitio y a topa cu un Lexus, 
cual a bolter algun biaha. Se- 
gun testigo basta hende ta- 
bata den e auto, pero un auto 
desconoci a pasa y e perso- 
nanan a bay den e auto aki, 

unda cu nan a laga e Lexus su 
so na e sitio. 



bou di un mata, kende tabata 
Polis a bin topa cu e homber keha di dolor. Aki a pidi pa 



ambulance, unda cu e per- tima y hiba su persona hospi- 
sonal medico a atende e vic- tal. □ 


Chauffeur burachi ta ocasiona accidente despues di tiro 



SAVANETA - Diahuebs 
marduga un rato despues 
di tiro, Centro di Alarma 
y Polis ta wordo notifica 
pa un accidente fuerte na 
altura di La Granja na Sa- 
vaneta. 


Patruya di San Nicolas y 
Unidad di K9 a yega y a cera 
caminda pa motibo cu taba- 
tin daño material na ambos 
vehiculo y un di e chauffeur- 
nan no por move. Un Kia 


Rio tabata biniendo di San 
Nicolas pa Playa y e Nissan 
Platina tabata bin di Playa pa 
San Nicolas. E chauffeur di e 
Nissan Platina a bay na banda 
robes y a dal casi frontal riba 
e otro auto. Polis a detene e 



chauffeur di e Platina cu a encia di alcohol. Ambulance 
ocasiona e accidente aki pa a acudi na e sitio pa controla 
motibo cu e tabata bou influ- e personanan. Q 

Toyota Yaris sospechoso 



riba parkeerplaats di EPI 



Kiebro den cas na Pos Chikito 

POS CHIKITO— Central ta manda Patruya na un cas na 
Pos Chikito, pa un kiebro den un cas. Na e sitio, Polis no a 
haya ningun hende na cas. E bisiña a bisa Polis cu e doño ta 
den exterior y ta un bisiña ta tira bista riba e cas. E bisiña a 
yama Polis. Como cu Polis a tarda, y el a keda warda basta, 
el a bay drumi. Polis a bisa e bisiña pa e duna e respondi pa e 
pasa warda pa duna keho.Q 

Homber atraca na haltura 
di Circle K 






ORANJESTAD - Diamars den oranan di 
merdia, Polis ta wordo manda na e par- 
keerplaats di EPI pa motibo cu tin un Toy- 
ota Yaris sospechoso staciona eyriba. 

Na yegada Polis ta bin topa cu e Toyota Yaris 
cora staciona riba e parkeerplaats y un persona 
cu Polis conoce tabata cu e auto aki. Polis no a 
confia esaki y e persona a saca e documentonan 
di e auto pa mustra Polis. 

Patruya mesora a bay na e adres caminda e auto 
ta registra. E auto ta di un persona cu ta biba na 
e adres aki y e ta na altura cu e persona aki ta cu 
su auto. □ 


ORANJESTAD— Central ta manda Polis na Circle K. 
pa un pelea. Na e sitio, Polis a topa cu e homber D, kende ta 
bisa cu dos mucha homber a atraca su persona. 

Polis a pidi e descripcion di e agresornan, pero e no tabata 
corda nan. Mirando cu e tabata fuertemente bou di influ- 
encia di un of otro substancia, Polis a bisa pe pasa warda pa 
duna keho di ladronicia. E1 a yama un taxi pa hiba su persona 
cas.Q 

Desconocinan ta destrui 
bentana di cas 


Homber cansa a dicidi di cay drumi abou 

SAN NICOLAS— Central ta manda Polis na I. Wagemakerstraat na haltura di Bonaire Club 
pa un persona cu ta drumi abou. Na e sitio, Polis a constata cu tin un homber drumi riba 
vloer. E homber S, a bisa Polis cu e ta hopi cansa y a bay drumi riba vloer. Polis a hiba e homber 
su cas na Juana Morto Complex.Q 

Vuurwerk a kibra glas di schuifdeur 

SAN NICOLAS— Durante patruya, Central a manda Polis den Flamboyanstraat pa un de- 
struccion. Na e sitio, Polis a papia cu e muhe J, kende ta bisa cu desconocinan a tira vuurwerk 
dilanti su schuifdeur y a kibra e porta. Polis a tuma e keho.Q 


SAN NICOLAS— Central a manda Polis na Esso Heights, 
pa un destruccion. Na e sitio, Polis a papia cu e muhe W, 
kende ta bisa cu el a sali di cas y a laga su cas na yabi y intacto. 
E1 a bin cas y a mira cu desconocinan a tira dos piedra parti 
patras di e cas y a kibra dos bentana Polis a tuma e keho.Q 

Container di sushi destrui 
cu vuurwerk 


Homber kimando koper banda di caminda 

SAN NICOLAS— Central ta manda Polis na Parishhillweg pa un auto na candela. Polis 
bayendo pa e sitio, ta mira un auto cora para banda di caminda. Polis a papia cu e homber G, 
kende tabata kimando koper. 

Ora cu Polis a yega, e candela a wordo paga caba. E homber G, a bisa Polis cu e tabata kimando 
koper bieu cu e tin den su cura. Polis a splica G, un ke otro y el a compronde. E koper a keda 
confisca y hiba warda. □ 


PALM BEACH— E homber H, a bay warda di Polis pa 
duna keho di destruccion di su container di sushi. E ta bisa 
Polisnan cu desconocinan a kibra e container cu vuurwerk. 
Ta trata di un container berde di Serlimar. Polis a tuma e 
keho.Q 

Chauffeur burachi coriendo 
iresponsabel 

PARADERA— Polisnan a haya un yamada di telefon, cu 
un auto color di oro, ta coriendo iresponsabel riba e caminda 
di Kibaima pa Tanki Flip. Polisnan a topa cu e auto y a para e 
chauffeur y nan a constata cu e ta fuertemente bou di influ- 
encia di alcohol. E tabata tin wowo cora y no por para bon 
riba su pianan. E1 a keda deteni pa buracheria y hiba warda 
di Santa Cruz, na unda e por a bay cas despues cu a caba di 
atende cu su persona. E1 a supla 830 ugl.Q 


Homber ta tira vuurwerk riba beach 

SANTA CRUZ— Central a manda Polis na Palm Pier, na unda tin hende ta tira vuurwerk. 
Na e sitio, Polis a topa cu un tal B, cu un caha di vuurwerk Thunderking riba beach. Polis a 
constata cu tabatin papel di vuurwerk cendi riba e beach. Un par di turista a bisa Polis cu e 
muchanan tabata yora, pa motibo di e vuurwerk. 

Polis a papia cu e homber, y el a bisa cu el a tira algun vuurwerk riba beach. Polis a scual e 
debidamente riba su comportacion. E1 a compronde y a bisa cu e lo haci e beach limpi. E caha 
cu e resto di vuurwerk a keda confisca. □ 

Turista cu 400 dollar supuestamente falso 

ORANJESTAD— Central a manda Polis den Penha den Caya Betico Croes pa placa falso. 
Na e sitio, Polis a papia cu e cahera, kende ta bisa cu mas o menos 17.30, un cliente a paga cu 
400 dollar. E ta bisa cu el a bay controla e dollarnan den e mashin y e mashin no kier acepta 
nan. Segun F, e dollarnan ta falso. 

Polis a papia cu e cliente S, kende ta bisa cu e ta cu vacacion desde Venezuela y a bisa cu e dol- 
larnan ta bon. Polis a confisca e dollarnan pa sigui cu e investigacion.Q 

Doño no kier paga 
trahado cu ta AO 


ORANJESTAD—Central ta manda Polis na La Fama, 
pa un intermediacion. Na e sitio, Polis a papia cu 
e homber S, kende ta bisa cu e trahado A.S. ta malo 
(A.O), y awe el a bin busca su cheque. 

E doño di e luga no kier paga pa e luna di december, como 
cu ya e tin nuebe luna A.O. E homber A.S. a mustra Polis un 
carta di AZV, cu ta bisa cu e ta A.O. te dia 31 di januari. Polis 
a intermedia, te caminda cu nan tabata por y e manager a duna 
A.S. su cheque di december. Central a wordo poni na altura. 


Homber a spanta pa hoben cu cuchiu 



PALM BEACH—Central 
a manda Patruya di Noord 
na un cas den L.G.Smith 
Blvd, pa un homber sos- 
pechoso cu ta para na por- 
ta ta bati. 

Na e sitio, Polis a mira un 
homber solamente bisti cu 
jockey cu dos piedra den su 
man, e tabata tur muha y ta 
para dilanti e cas. 

Polis a papia cu e homber 
K, naci na Aruba di 30 aña, 
kende e momento ey tabata 
den shock. E1 a bisa Polis cu 
el a para su auto mas o menos 
23.30 na e beach di Malmok. 
Mas o menos 00.30, e tabata 
ainda na e luga ta relaha, ora 
cu di leu el a mira luz via e 


bentana di su auto. E1 a mira 
cu tabatin un hende cu un 
foks, ta mira den su auto. E1 
a bay mesora direccion di e 
auto y ora cu el a yega na 
su auto, el a mira un mucha 
homber bin den su direccion. 
K. a mira cu e mucha homber 
tabatin un cuchiu largo den 
su man. 

E mucha homber ta color cla. 
Despues el a mira cu ta trata 
di dos mucha homber, pero e 
otro e no por a mira bon. E 
prome mucha homber a bisa 
cu e no ta haci su persona 
nada y e kier papia. Despues 
e mucha homber a pone e 
cuchiu abao. K. a spanta, pero 
ora cu el a mira e cuchiu, el a 
dicidi di core bay y bula den 
lama. E tabatin mas o menos 


20 minuut ta landa, te ora cu 
el a yega na algun baranca y a 
sali di den awa. 

E1 a core riba e piedranan 
skerpi pa bay na e cas. Ora cu 
el a yega na e cas, el a cuminsa 
bati riba porta pa pidi ayudo. 
E ora e habitantenan a yama 
Polis. 

Polis a papia cu e habitante di 
e cas y e ta bisa cu realmente 
e homber a bati riba porta y a 
pidi pa yama Polis. Como cu 
K tabata spanta, el a tira su ya- 
binan banda di e barancanan 
y nan a keda atras. Polis a 
bay cu K, pa busca e yabinan, 
pero no a haya nan. Polis a 
controla e auto, y a mira cu 
nan no a horta nada di den e 
auto. E auto tabata intacto y 
na ordo. 


Un otro patruya a bin na e si- 
tio y a busca den bisindario, 
pero no a haya nada. K a 
bisa Polis tambe cu e mu- 
cha homber cu foks a men- 
ciona su nomber. Segun K, 


e muchanan a sali di un di e 
casnan den bisindario. Polis- 
nan a splica K, cu na e oranan 
ey di anochi, e no mester ta 
su so na e luganan asina pa 
relaha, como cu no ta safe. 


Cacho a keda pega entre 
dos pilar 


Un record historico: 

2 miyon turista crucero bispo di aña 



SAVANETA—Central a manda Polis na un adres na 
Savaneta, na unda un cacho a keda pega entre dos pilar 
y no por move. 

Na yegada Polisnan a constata esey , na unda un parti di su 
curpa tabata pega entre dos pilar di e cura. Polis a yuda e ca- 
cho pa sali di su situacion precario. 


PHILIPSBURG - Sint 
Maarten a ricibi e di 2 mi- 
yon turista crucero Bispo 
di Aña. Ta e prome bi- 
aha cu e isla ta haya mas 
cu 2 miyon turista den su 
historia di turismo cru- 
cero cu a cuminsa 50 aña 
pasa. En total e isla a haya 
2.000.864 turista di crucero 
den 2014. 

E minister nobo di turismo, 
economia, transporte y tele- 
comunicacion Clrate Con- 
nor a duna un homenahe na 
famia John y Marleen Thar- 
peku hunto cu nan nietonan 
tabata riba e barco Oasis of 
the Seas cu a mara na dr. A. 
C. Wathey Cruise & Cargo 
Facility. 

E famia a haya un plakkaat 
conmemorativo y un crucero 
pa dos persona gratis como 
premio. Ta di dos biaha cu e 
wela y bisawela desde di Co- 
lombus, Georgia a bishita e 


isla. E nietonan a bishita Sint 
Maarten pa prome bes. 

Turismo di crucero di Sint 
Maarten ta floreciendo tur 
cu tin. Bispo di aña tabatin 
7 barco di turista den haf di 
e isla. Nan tabata Albatros 
(536 pasahero), Celebrity 
Reflection (3,046), Oasis of 
the Seas (5,400), Prinsendam 
(790), Seven Seas Navigator 
(490), Thomson Celebration 
(1,254) y Ventura (3,100), pa 
un total di 14,616 pasahero di 
crucero. 

Durante un celebracion cor- 
tico presidente di e Hunta 
di Comisario di Haf di Sint 
Maarten Renald Williams a 
bisa cu ta un ocasion pa cel- 
ebra. Ta trabou duro tabatin 
pa yega na e punto aki, asina 
el a bisa. 

Pero el a adverti cu tin reto- 
nan dilanti di e isla, princi- 
palmente awor cu tin un rela- 


cion mas miho entre Cuba y 
Merca. Prioridad ta pa tene e 
pasaheronan di crucero con- 
tento pa nan sigui bishita e 
isla, asina el a bisa. 

Minister Connor a bisa a bisa 
cu 2 miyon turista di crucero 
ta representa crecemento. 
“Loke tur hende ta haci den 
e sector aki ta masha impor- 
tante pa pais y pa desaroyo di 
pueblo”. 

Den e cuadro aki el a felicita 
hunta di comisario, directo- 
rado, sectornan di turismo 
y tur hende cu ta trata den e 
sector aki pa un trabou bon 
haci. 

Mas aleu e minister a bisa cu 
Sint Maarten ta un “trendset- 
ter” riba e tereno. E isla mes- 
ter wak manera innovativo pa 
mantene su mes na top. “Mi 
ta anticipa caba nos di 2.5 mi- 
yon pasahero den futuro”, 
asina el a bisa. 

Ruta nobo pa importa droga pa Hulanda 



Traficantenan di droga ta uzando 
aeropuerto Dusseldorf mas y mas 
pa transporta cocaina di Corsou 
pa Hulanda. Te cu november di 
e aña aki autoridadnan dje aero- 
puerto a confisca 130 kilo di e dro- 
ga. Esaki ta dos biaha mas tanto 
droga cu e cantidad cu a confisca 
na 2013. Aeropuerto Dusseldorf a 
bira un ruta alternativo pa esun- 
nan cu ke trece droga Hulanda di 
entre otro Corsou. 


Motibo cu esaki ta asina, ta e hecho 
cu traficacion desde Corsou traves di 
Schiphol a bira casi imposibel cu e 
control 100% cu ta existi eynan. 

Un vocero di Noordrijn-Westfalen a 
splica cu mayoria traficante di droga, 
como habitantenan di Corsou no tin 
mester di visa, ta facil pa nan drenta 
cualke pais di Europa. 

Ta conoci en cambio cu biaheronan 
di (entre otro) di Corsou ta wordo 
somete na e control 100% na aero- 


puerto Schiphol. 

Esey ta encera un control rigoroso, 
cu ta encera maleta, ekipahe di man, 
control fisico y e avion mes. 

Na aeropuerto di Dusseldorf en cam- 
bio esey no ta e caso, e vocero, Silke 
Zabel a declara. 

Hecho ta cu no ta niun tiki probabel 
cu e control 100%, estilo Schiphol lo 
bini na aeropuerto di Dusseldorf. 

“Si bin cu un control asina na Dus- 
seldorf, tur loke bo ta bay haya ta, cu 


e problema ta schuif pa un otro aero- 
puerto, por ehempel pa Frankfurt. 
Nos ta controla a base di sospecho cu 
nos haya di un persona of si nos tin 
suficiente informacion pa actua”, Za- 
bel a agrega. 

E ubicacion di aeropuerto Dusseldorf 
solamente ta contribui na e atrac- 
cion cu traficantenan di droga tin pa 
e aeropuerto aki. Loke ta pasa ta cu 
un traficante ke deshaci di su carga di 
droga mas lihe posibel.Q 



Stingray Swimming Team 

Ta gradici tur esunnan cu a yuda den 2014 


Stingray Swimming 

Team kier a gradici tur 
e sponsor (personanan y 
companianan) cu a haci 
posibel pa 5 di nan atleta- 
nan bay competi na e Vos 
powerade dasani compe- 
tition 2014, na Surinam. 


Sin boso aportacion esaki no tabata posibel. Un 
danki inmenso! Despues di hopi aña Stingray 
Swimming team ta biaha den exterior pa com- 
peti. Pa nos 5 atletanan esaki tabata un expe- 
riencia nobo, hunto cu coach Valerie Eman. 
Pabien na nos atleta nan di '8 aña y mas hoben 
Gavin Kockyjaydon Croes, tambe di ’ll aña 
bay ariba Angelika Mendoza, Lousette Rafael 
y Jegiel van Doorn, y naturalmente un danki 
inmenso na coach Valerie Eman. 


Un pabien special ta bay pa Jaydon Croes cu 
su dos medaya di plata den 50m pecho y 50 m 
liber, y tambe na Ángelika Mendoza cu su tres 
medaya nan di brons den 200 IM, 100 lomba y 
100 liber. Un bon trabou hobennan. □ 

Sambuya di Aña Nobo 2015 


ORANJESTAD - Dia 1 di januari 
na Moomba tabata tin ambiente, 
unda cu tur hende por a disfruta 
di e lama pero tambe di e solo. 
Hendenan local y turista a bin 
uno pa asina pasa un dia agrada- 


Pero loke a haci e dia aki mas dushi 
ta cu mayoria adulto y muchanan 
tabata tin un pechi bisti, unda cu 
nan tabata warda pa core drenta den 
awa. E dia a inicia cu un warm up 
di Zumba, despues Fresh FM tabata 
entretene tur hende. 


Pa 12’or di merdia a tuma luga “New 
Year’s Dive” unda cu por a mira con 
e hendenan a core pa asina drenta 
den lama. Te cu atardi Dj Diablo 
tambe tabata presente na Moomba 
pa asina deleita tur hende cu su can- 
ticanan mix.Q 







































DIASABRA 3 JANUARI 2015 



«i»n 


Evelyn Wever-Croes (MEP) 


BISTA 


Mensahe di fin di aña 



Nos ta yegando fin di un 
otro aña. Ta e temporada 
di reflexiona riba bida di 
Hesus, su nacemento, y e 
speransa pa un miho bida 
cu esaki ta significa. Y 
esey mi kier pa resalta den 
mi reflexion, speransa pa 
miho temponan. 

E aña aki tabata un aña dificil 
pa hopi di nos y pa Aruba tam- 
be, pero indudablemente ta- 
bata tin momento nan bunita 
tambe. Laga nos ta hopi agra- 
decido na nos Todopoderoso 
pa e bendicionnan cu nos a 
ricibi e aña aki, maske con 
chikito nan por ta. Laga e 
bendicionnan kita e fuente di 
inspiracion, e fuente di forsa 
pa enfrenta e retonan den e 
aña cu ta bay cuminsa. Mi de- 
seo ta pa den cada hogar reina 
felicidad, no den e aspecto 
material, sino den e amor y 
cariño, e atencion y e tempo 
cu bo por duna na bo yiunan 
y nietonan. Mi ta consciente 
cu tur esaki por wordo realisa 
solamente si tin stabilidad fi- 
nanciero den nos pais y si tin 
oportunidadnan economico 
y laboral den nos pais. Lo tin 
pruebanan y retonan grandi 
nos dilanti, pero nos no mes- 
ter perde speransa. Dios tin 
cosnan grandi pa Aruba, nos 
mester tin fe cu pronto ta bin 
un cambio. 

Aña 2014 a tipifica pa e aña di 
e decreto real, e KB, y e su- 



ORANJESTAD- Den e 
delaster añanan e can- 
tidad di kiebro nan den 
cas a subi asina hopi, cu 
cuerpo policial a hasta 
lanta un team special cu 
ta yama: “Team Woning 
Inbraken”. Lamentable- 
mente ami mes a bira vic- 
tima 5 biaha den añanan 
2013 y 2014 di ladronicia 
na nos cas na San Nicolas. 

Un cas di famia cu mi tawata 
uza pa duna bijles por nada 
riba diasabra, pero mi no por 


pervision fmanciero, e CFT, 
y sin lubida e welga di ham- 
ber. Tur esaki pasobra nos 
gobernantenan no tabata sa 
di maneha nos pais drechi. 
Pero e bon cu a sali di tur 
esaki ta cu awor por lo me- 
nos nos conoce e berdad. Y 
awor danki na intervencion 
di Gobernador e rumbo di 
e pais aki a cuminsa cambia 
e rumbo cu tabata bayendo 
den manipulacion extremo 
(e supuesto bon trabou) pa 
e berdad duro: e mega debe. 
E rumbo cu tabata bayendo 
den bancarota fmanciero a 
cambia pa e rumbo cu ta bay 
pa rescate fmanciero. Awor ta 
na nos pa carga nos respon- 
sabilidad. E caminda ta largo, 
CFT a bisa cu lo tarda 26 aña 
pa nos recupera di e 5 añanan 
di gabinete Mike Eman I y 
II, y pa pone Aruba bek na e 
nivel cu MEP a laga esey na 
2009. Pero por lo menos nos 
a cuminsa cana e caminda di 
rescate. E duele cu mi tin ta 
cu hustamente esunnan cu a 
causa e desastre fmanciero, 
no ta sinti e dolor. Ta esun- 
nan cu no a causa esaki lo sin- 
ti e dolor. E caminda ta largo, 
pero indudablemente tin 
miho temponan na caminda 
y nos no mester perde spe- 
ransa. Nos di partido MEP lo 
enfrenta e retonan cu 2015 lo 
trece, cu nos solucionnan cu 
nos a presenta den nos pro- 
grama di campaña “Aruba 


a sigui pa via di tur e molester 
di esunnan cu ta kibra den e 
cas. A horta asina hopi biaha 
y asina hopi cos, ni shutters ta 
safe awendia. Na dado 

momento, prome cu mi a 
ricibi un proces-verbaal pa 
firma, ya a sosode e siguiente 
kiebro. Polis a avisa mi pa 
pone plywood dilanti di e 
bentananan, pa preveni pa 
nan por saca e shutters, door 
cu pa reemplasa tur e ben- 
tana di e cas lo costa basta 
hopi. Despues por spaar pa 
pone tralie of hasta alarma. 
Locual ta laga mi sinti tristo, 
ta cu tin hopi cas rond di nos 
bunita cas di famia, cu ya caba 
a bira un cas di choller. Gobi- 
erno di AVP a cera Despues 
cu refmeria Valero a cera, e 
cantidad di pa cas bashi na 
San Nicolas a casi redobla. 
Hopi hende a bay biba bek cu 
nan famia, nan no por a paga 


Merece Miho”. Nos lo haci 
nos maximo esfuerso pa 
duna nos pueblo e alivio cu 
pueblo tin mester, e paz cu 
nos pais tin mester, special- 
mente den Reino Hulandes, 
pasobra Aruba merece miho. 
Partido MEP a demostra di 
sa goberna, lagando Aruba na 
2009 den un situacion fman- 
ciero stabiel. Nos a demostra 
desde bankinan di oposicion 
cu nos ta busca solucion. Ta 
p’esey mi a biaha bay Hu- 
landa na momento cu e lider 
di nos pais, cu pueblo a eligi, 
tabata busca confrontacion 
cu Hulanda y mi a pidi e po- 
liticonan Hulandes pasa man 
riba nan curason den nomber 
di pueblo di Aruba. 

Nos a demostra cu nos si sa 
con pa maneha e pais aki y 
cu nos ta cla pa cualkier reto. 
Cu ayudo di Dios nos lo sigui 
duna e aportacion na trece 
alivio pa nos pueblo. 

Den nos plan “Aruba Merece 
Miho”nos a trece esakinan pa 
dilanti sin manipulacion, sin 
promesa falso, simplemente 
cu honestidad. Y nos ta keda 
insisti cu e caminda pa sali di 
nos problemanan ta pa pone 
orden den e desorden fman- 
ciero. Nos mester haci nos 
sistema di belasting mas sim- 
pel y mas husto, caminda cu 
tur hende ta paga locual cu 
nan debe, sin privilegio pa es- 
unnan cu a fmancia campaña 
electoral. Nos ta convenci cu 


pa huur un cas mas. Otro a 
wordo forsa pa hasta bandona 
nos isla, lagando nan propie- 
dad atras. Casnan bashi y 
bandona ta baha e bista di un 
bario y ta baha e balor di e cas. 
Y mas peligroso ta cu nan ta 
atrae personanan in desea pa 
bishita e casnan. 

Despues cu nan a instala e 
Team Woning Inbraken mi a 
ripara cu no solamente e can- 
tidad di kiebro nan den nos 
cas a baha durante e aña 2014 
compara cu 2013, pero e trato 
cu bo ta haya como victima di 
ladronicia tambe a cambia. E 
di cinco biaha cu nan a kibra 
den e cas na San Nicolas, cu 
ta e unico biaha cu esaki a 
sosode na 2014 e recherche 
di Team Woning Inbraken a 
bin, nan a tuma nota con cu 
hende den e cas, a drenta pa 
come cuminda den e frishid- 
er y cu nan a bay cu a micro- 


pa sali di e abismo cu nos ta 
aden nos mester desaroya nos 
economia. Na prome luga 
door di no desmantela e re- 
fmeria. Na di dos luga, cre- 
ando un clima di inversion 
cu ta atrae inversionistanan. 
Na di tres luga, bin cu un 
banco di desaroyo pa stimula 
agricultura, cria, pesca y in- 
dustrianan chikito na Aruba 
y asina crea mas empleo pa 
esunnan cu awor ta desem- 
plea. Nos ta convenci si cu 
mester brinda pueblo alivio 
y baha costo di bida: Prijs di 
coriente por baha cu 50% si 
nos bin cu e proyecto di "hy- 
dro cable M , y prijs di com- 
bustibel por baha si controla 
prijsnan ampliando e macutu 
basico. Nos ta convenci cu pa 
haci Aruba mas sigur mester 
pone mas Polis riba caya, y 
cu enseñansa mester haya un 
inversion berdadero. Nos ta 
convenci cu mester mehora 


wave. Polis splica con awo 
nan ta traha mas structura. 
E biaha aki nan a tuma fin- 
gerprint y mi a sinti cu nan a 
tuma mi denuncia na serio. E 
ladron si no a wordo captura 
ainda. Mi ta kere cu e lo keda 
dificil pa polis, pa sigui com- 
bati ladronicia, si Gobierno di 
AVP ta sigui haci hende asina 
pober cu ta hasta den jockey 
so nan ta laga nan, pero mi tin 
speransa cu den futuro, mas 
hende lo busca solucionnan 
pa nan propiedad no perde su 
balor. 

Tin cu ta logra huur e cas cu 
local nan, locual no ta facil 
den un bario cu tin yen cas 
cu mester di renobacion y cu 
ta atrae choller. Tin hende 
cu ta laga otro hende biba 
por nada den nan cas, djis pa 
preveni cu choller ta bay biba 
den e cas. Un otro opcion ta 
pa huur e cas temporalmente, 


e cuido di salud, ampliando 
e cantidad di specialista, y cu 
mester duna hende grandi un 
cuido digno. Esey ta e solu- 
cionnan cu nos a presenta y 
nos compromiso ta pa sigui 
lucha te logra esaki. 

Mi deseo pa 2015 ta pa nos 
muchanan por tin enseñansa 
di nivel y lanta den un hog- 
ar cu amor y cariño; cu nos 
hobennan por haya empleo 
despues di nan estudio; cu 
nos famianan por ta fuerte 
y firme, pa por brinda e yi- 
unan amor y cariño; pa hende 
grandi tin un cuido digno cu 
nan merece. 

Ricibi den nomber di mi casa 
Kenneth, nos yiunan Chris- 
tine, Kevin y Claudine, e 
miho deseonan pa e aña nobo 
y cu den e dianan di fiesta nos 
dilanti paz por reina den bo 
curason y bo hogar. Y cu Dios 
bendiciona cada ciudadano di 
nos pais Aruba.Q 


pa asina logra haya placa pa 
drecha y mantene e cas. Un 
cos ta sigur, nos no por keda 
sin haci nada, pasobra riba 
Gobierno di AVP si, nos no 
por conta ni confia. 

E Team Woning Inbraken, 
lamentablemente, ta un team 
di recherche cu ta hopi nec- 
esario. 

E ta un reflexion di e maneho 
di AVP cu a resulta cu crimi- 
nalidad ta sigui subi y nos no 
por biba asina sigur mas na 
Aruba. 

Mi ta apoya e trabou di e re- 
cherche di e team Woning In- 
braken y mi ta haci un apoyo 
na pueblo en general, pa yuda 
polis cu e trabou duro aki. 

Si bo ta wak algo sospechoso, 
saca potret of manda un men- 
sahe pa e doño di cas, pa asina 
yuda haci Aruba un poco mas 
sigur.Q 


Mireille Sint Jago (MEP): 

‘Team Kiebro den Cas’ di recherche ta yuda 

Gerick Croes (MEP): 

Gabinete Eman II mes ta indica cu 2015 
ta un aña pa hala faha mara 



ORANJESTAD- Tin bi- 
aha e decisionnan cu nos 
tuma awe lo por resulta di 
tin consecuencianan seve- 
ro cu nos mester bay deal 
cu nan den futuro. 

Esaki ta netamente e caso di 
Gabinete Eman cual a base 
di decisionnan iresponsabel a 
crea un dilema fmanciero cu 
consecuencianan pisa y va- 
lido pa termino largo. 

Aña 2014 a percura pa revela 
e estado di un fmancia dete- 
riora na pueblo. E no ta un 
secreto cu awor ta pueblo ta 
esun cu tin cu bay paga pa e 
fayo fragante cometi y esaki 
ta cu e famoso medidanan 
cual varios a wordo menciona 
caba. Literalmente Gabinete 
Eman a hinca nos pais den 
debe sin tin placa y garantia 
cu cosnan lo bira miho. 

Medida tras di medida 

For di un comunicado di 
Minister di Financia nos a 
tuma nota di su declaracion 
indicando cu 2015 lo ta e 
aña di reto. Logicamente e 
no ta referi na un reto pa 
Gabinete Eman so pero pa e 
pueblo tambe. De facto e ta 
spiertando pueblo di Aruba 
pa hala faha mara den 2015 y 
prepara pa un serie di medida 
cu lo ta necesario pa scapa 
“pellejo” di Gabinete Eman. 
No mucho tempo atras for di 
un prome instante a expresa 
cu Gabinete Eman II lo no 
ta na merced di recomenda- 
cionnan di CFT. E realidad 
ta cu nos pais NO tin placa 
cual ta pone cu mester bay 


presta y crea fondo pa via di e 
propio desaster cu nan mes a 
crea. Prome Minister tawata 
papia di “eerst groeien dan 
snoeien” pero a opta pa cum- 
insa corta den gruponan mas 
vulnerabel den nos comu- 
nidad y implementa medida 
tras di medida riba pueblo sin 
cu di berdad nos pais a con- 
oce un crecemento. Esaki ta 
e di varios biaha cu e ta con- 
tradeci su mes y ta kere cu 
pueblo lo no ripara. 

Poder di compra 

Den luna di december Cama- 
ra di Comercio a expresa cu e 
decisionnan cu lo bay wordo 
tuma entre otro implemen- 
tacion di cierto medidanan 
door di Gabinete Eman lo 
bay trece consecuencianan di 
inflacion pa e ciudadano. Es- 
aki kiermen cu costo di bida 
lo bay sigui subi. Realidad ta 
cu e poder di compra ta de- 
teriora pa hopi tempo caba 
y gobierno di AVP nunca a 
percura pa laga pueblo man- 
tene esaki of mehora. Mas 
aleu e instancia a enfatisa cu 
nos nivel di divisa ta abou y 
cu generacion di divisa lo 
mester bira un prioridad pa 
nos maneho economico. 
Mientras Gabinete Eman no 
tin un plan real con pa diver- 
sifica nos economia y stimula 
crecemento nos pais lo sigui 
confronta dificultad. E pro- 
nosticonan di crecemento 
ahusta na 1.6% no ta ni 
cumpli cu loke mester ta un 
minimo di 3% pa por logra 
sali di e dilema fmanciero. Pa 
colmo e cifranan preliminar 
di 2015 ta mustra cu lo bay 


sigui gasta y ranca placa for 
di pueblo sin piedad! Ta di 
lamenta pasobra tur hende lo 
a spera cu Gabinete Eman lo 
a bay cuminsa “lead by exam- 
ple” reduciendo entre otro 
ministerionan, coordinador- 
nan y gastonan innecesario di 
promocion. Esaki ta ehempel 
bibo cu Gabinete Eman sem- 
per a scoge “hancho pa nan y 
smal pa pueblo”. 

Compromiso ta sigui 

E compromiso como ho- 
ben politico ta pa continua 
na informa pueblo y sigur 
cuestiona Gabinete Eman 
den cada aspecto cu e ta fay- 
ando specialmente pa e parti 
fmanciero! Condenabel ta cu 


e berdad fmanciero ta algo cu 
AVP semper a purba na tapa, 
ignora of tin biaha ta haci 
como si fuera nada un pasa! 
Ta di lamenta cu tanto e par- 
lamentarionan di fraccion di 
AVP como e gobernantenan 
nunca a papia di e desaster 
crea den apenas 5 aña y tam- 
poco no a cuestiona e mane- 
ho financiero deficiente. Un 
cos ta sigur cu loke nan no 
bisa of purba na tapa bo por 
conta cu nos como politico 
opositor si lo trece esakinan 
na luz di dia. 

Algun proposicion di 
MEP 

Como politico nos no a sola- 
mente cuestiona pero tambe a 


contribui cu proposicionnan 
via bel cu a wordo tuma bou 
consideracion, entre otro al- 
ternativanan pa un proceso 
eficiente di paga prestamo 
pa estudio (DUO). Loke 
sigur nos a enfoca riba dje 
ta e poder di compra y neta- 
mente e mocion pa ahusta e 
“suma liber di impuesto” di 
20 pa 30 mil ta algo cu MEP 
a dedica atencion na dje y 
cual fraccion di MEP lo bay 
pone presion pa esaki wordo 
implementa ya cu el a haya 
aprobacion unanime. Sin 
laga afo e hecho cu nos di 
MEP semper a pone enfasis 
riba ampliacion di canaster 
basico cual ta un compromi- 
so solido y nos ta convenci 
cu esaki lo trece alivio pa nos 
ciudadanonan. 

Un conseho cu lo mi kier 
duna cada ciudadano pa 2015 
ta pa no haci e mesun eror cu 
Gabinete Eman di bay riba 
un “spending frenzy”, gasta 
loke bo no tin paso sigur e lo 
crea problema pa bo mes. Ta 
consehabel pa traha un pre- 
supuesto chikito pa bo mes 
y categorisa/ prioridad di bo 
gastonan segun nivel di im- 
portancia. A pesar cu 2015 ta 
un aña di hala faha mara e ta 
importante pa nos ta consci- 
ente di con nos ta gasta nos 
placa e aña aki. 

Pa termina mi kier a gradici 
cada un lector pa e feedback 
nan ricibi durante aña 2014 
y kier desea pueblo di Aru- 
ba hopi dicha, salud, amor, 
suerte, harmonia familiar y 
prosperidad den 2015. Q 


Prome Minister Eman: 


Creado fama den exterior 


ORANJESTAD - Prome 
Minister Mike Eman a 
sinti un orguyo grandi na 
momento cu den forma di 
sorpresa el a haya e infor- 
macion cu su persona ta 
riba e lista di e 25 person- 
anan mas sobresaliente di 
Caribe den aña 2014. 

Su nomber ta aparece hunto 
cu personalidad manera Ri- 
hana, Usain Bolt, y Richard 
Branson, kendenan a percura 
pa nomber di nan pais reso- 
na den forma positivo rond 
mundo. 


E nombramento aki a wordo 
haci pa Caribbean Journal 
den e articulo titula: “The 
Caribbean’s 25 Most Inter- 
esting People”. Prome Min- 
ister Eman ta e unico di Re- 
ino Hulandes cu ta den e top 
aki. 

E nominacionnan a wordo 
haci basa riba personalidad 
di region di Caribe cu a haci 
noticia, trabou y iniciativanan 
interesante rond mundo. Es- 
unnan di Caribe cu a domina 
combersacionnan segun “Ca- 
ribbean Journal” ta menciona 
den su introduccion cu “nos 


Lista di Esunnan Mas Inte- 
resante pa 2014 ta contene 
artistanan, esunnan cu tabata 
influyente y esunnan cu a 
haci noticia.” 

Y entre e 25 nombernan aki ta 
aparece esun di Prome Min- 
ister di Aruba Mike Eman, el 
a wordo menciona tanto pa 
su curashi di bay den un wel- 
ga di hamber contra di loke el 
a mira como metemento di 
Hulanda den asuntonan in- 
terno, pero tambe su pasion 
di pone como meta pa Aruba 
ta 100 porciento uzando en- 
ergia renoba pa 2020. 


Por corda ainda cu den e 
posicion cu Prome Minister 
Eman a tuma den luna di juli/ 
augustus pa bay den welga 
di hamber, a haya apoyo y 
palabranan di solidaridad di 
lidernan di region. Por men- 
ciona ex Ministernan di Antia 
manera Don Martina, Maria 
Liberia-Peters, Etienne Ys y 
Suzy Romer, pero tambe di 
Hulanda mes den persona 
di ex Prome Minister Hu- 
landes Jan Peter Balkenende 
y personalidad internacional 
manera Richard Branson, 
Martin Luther King III y 


Joe Kennedy II. Tur e per- 
sonalidad aki a apoya Prome 
Minister Eman tanto den su 
posicion pa proteha Aruba 
su autonomia y tambe pa su 
maneho exitoso y vision riba 
tereno di introduccion na 
gran escala di energia durade- 
ro pa Aruba, locual ta duna 
un bon ehempel na resto di 
mundo. 

Aruba sigur ta orguyoso di por 
mira cu di e forma aki cu tra- 
bounan cu ta wordo haci riba 
un isla chikito, ta haya recon- 
ocimento internacional.Q 

Boca Sami kier bira atraceion turistico 



WILLEMSTAD - Den 
bario di Boca Sami, a 
tuma luga clausura di 
programa Bario pa Bario 
esey ta Corsou. Tabata un 
programa unico cu hopi 
sorpresa, pero e topico 
central tabata analisis di 
aña 2014 na encargo di 
e conocedo periodista 
Mariano Heyden. 

Un multitud bastante grandi 
tabata presente y tabatin par- 
ticion di sopi gradualmente 
na e publico cu a presenta. 
Parlamentarionan J acinta 

Constancia y Zita Jesus 
Leito a expresa nan deseo 
profundo pa nan bario di 
infancia, esta Boca Sami. “E 
bario aki por bira e bario cu 
ta sirbi pa duna servicio na 
turistanan”. “Ohala por laga 
drecha e playa di un forma 
cu barconan di turista por 
mara aki cerca nos y cu con- 
scientemente por lanta algun 
guia profesional den e bario, 
kendenan por duna informa- 
cion tocante e historia rico 
di e bario Boca Samf’, segun 
Jacinta Constancia. “Ami ta 
mira Boca Sami caba y mi sa 
masha bon cu loke nos por 
haci ta cosnan grandi. Nos ta 
hendenan cu por hala mara 
pa un causa”, Jacinta Con- 
stancia a continua bisando. 

Pa Zita Jesus-Leito, e bario 
di Boca Sami ta cla pa aporta 
grandemente na adelanto di 
Corsou su economia. Nos 
tin hopi di ofrece y mas cu 
tur cos ta pasobra e Yiu di 
Corsou di Boca Sami ta or- 
guyoso y tin hopi confiansa 
den loke e ta y loke e por. Se- 
ñora Zita Jesus Leito a splica 
te den detaye cu e saminero 
cu su ekipo Jong Colombia, 
cu su cultura di coopera cu 
otro ta lanta cu e sentido co- 
mun. Ami a experencia di 
acerca, formando parti di or- 
ganisacionnan di bario. Den 
e organisacion di Sami Sail 
y den deporte ma mira kico 
ta nos forsa! No obstante tur 
cambio cu a tuma luga den 
e custumbernan di Corsou, 
ainda nos di Boca Sami por 
hala mara. Drechando e for- 
tinan cerca nos aki y haci di 
berdad e bario aki un atrac- 
cion turistico, ta temanan 
cu ami y Jacinta sa combersa 
frecuentemente cu otro, Zita 
a continua bisando. 

Aunke biba den Santa Maria 
tur momento di dia e mama 
di Zita ‘Nana’ sa ta den Boca 
Sami. E señora aki a conta 
di e sopi di piedra di cua e 
ingrediente principal ta un 
tipo di piedra di lama coge 


den santo. Pa aña 2015 ta e 
intencion pa laga Boca Sami 
cana padilanti cu decoracion 
durante e temporada di fm di 
aña, segun Marlon Regales. 
Boca Sami a presta cu a laga 
traha tarhetanan postal y kere 
mi cu na aña 2015 nos lo 
bini bek cu e bario aki nechi 
decora y den un bachi ma- 
sha atractivo mes. Den bista 
di Jacinta Constancia si mira 
patras riba aña 2014 mester 
reconoce cu ta unicamente 
nos hobennan a destaca, 
anto esey tabata cu base- 
ball den Liga Grandi, pero 
lamentablemente tambe cu 
cosnan robes. Como tal fu- 
turo di Corsou ta den man di 
hubentud, basta nos sa con 
haci bon uzo di nan talento y 
capacidad. 

Enfasis pa conta nos cos- 
nan robes 

Mariano Heyden durante su 
analisis di aña 2014 a sali cu e 
argumento cu hopi hende ta 
conta te den detaye e cosnan 
cu no a cana bon, pero loke 
mas nan ta descuida ta pa 
trece solucion concreto. No 
tin ningun sentido pa sigui 
ripiti y hinca tanto energia 
den splica pa convence e cos- 
nan cu a cana robes den nos 
pais, pasobra e cosnan robes 
nos tur sa caba cua nan ta. 
Dedicacion na nos huben- 
tud den bista di Mariano 
Heyden mester ta punto di 
prioridad number uno y ac- 
centua e partinan bon. E es- 
fuersonan mester bay pa haci 
y logra resultadonan satisfac- 
torio. Ta p’esey mester dre- 
cha nos economia y percura 
di berdad cu tin posibilidad 
nan real pa nos hobennan 
por traha. Mariano Heyden 
a mustra cu economia ta 
canando malisimo y no mes- 
ter tin e pretension cu Sambil 
y construccion di Hospital 
Nobo ta habri tanto cupo pa 
compensa loke a bay perdi. 
No tin sentido pa exagera. Pa 


loke ta construccion di Hos- 
pital Nobo ta asina cu apenas 
250 persona lo haya trabou, 
siendo cu riba 1000 hende a 
perde trabou. Den centro di 
Ciudad, Punda y Otro banda 


negoshinan a cera uno tras di 
otro. Tin e diferencia chikito 
cu Otro banda a logra wanta 
cabes un tiki riba awa. Pero 
e saldo di cuponan di trabou 
cu Sambil lo por garantisa ta 
debidamente menos cu loke 
a bay perdi. Pa loke ta gober- 
nacion Mariano Heyden ta di 


opinion cu e ministernan di 
Economia y Turismo, Stan- 
ley Palm y minister Plenipo- 
tenciario Marvelyne Wiels a 
haci mal trabou. Marvelyne 
Wiels claramente a daña of 


sea brongosa cara di Cor- 
sou na Hulanda, como tal ta 
miho pone e minister aki un 
banda. 

Pa productor di programa 
Bario pa Bario, Erwin 
Raphaéla, e minister di Na- 
turalesa Medio ambiente y 
Salubridad señor dr. Ben 


Whiteman no a funciona di 
un forma inaceptabel. Ai- 
nda Corsou no ta para keto 
pa interpreta loke a sosode. 
E minister aki lo no mester 
keda ningun dia mas den 
e funcion di minister. E 
malesa Chikungunya a pasa 
manera un tormenta teribel 
riba pueblo di Corsou sin e 
minister a saca ni sikiera un 
dede pa adverti of preveni. 
Siendo un conocedo di e 
materia, nada minister Ben 
Whiteman, no haci pa yuda e 
pueblo. Departamento di sa- 
lubridad a keda como si fuera 
na soño. Ni tampoco riba 
tereno di agricultura cu ta 
indica como un area cu posi- 
bilidad nan di crecemento e 
minister no a presta. 

E golpi cu Chikungunya a 
propone Corsou den su fi- 
nancia ta incalculabel. E ta 
duro pa turismo y pa nos 


economia en general, paral- 
isando practicamente tur 
actividad den pueblo. Ta 
teribel pa lesa den corantnan 
local y internacional cu Cor- 
sou ta para na di tercer luga 
den Caribe pa loke ta e male- 
sa di Chikungunya.Q 


Presidente Dilma 
Rousseff a huramenta 


WILLEMSTAD - Prome minister, Ivar 
Asjes, a representa Corsou, y otro pais- 
nan di Reino Hulandes y tambe e Gran 
Dukado di Luxemburg na e capital Brasi- 
lero, Brasilia, durante e ceremonia ofi- 
cial di tumamento di posicion di Dilma 
Vana Rousseff pa su di dos termino como 
presidente di Republica Federal di Bra- 
zil. Durante su estadia, prome minister Asjes 
lo haci uzo di e oportunidad pa topa y reuni 
cu diferente colega Hefe di Gobierno di region 
y Union Europeo cu tambe ta invita pa e cer- 
emonia importante aki.Q 

Bishita di trabou di miembronan di Parlamento 


Hulandes na Boneiro 



KRALENDIJK BONEI- 
RO- desde ayera 2 di jan- 
uari te cu dia 4 di januari 
2015 algun miembro di 
Parlamento Hulandes ta 
di bishita na Boneiro. 

E delegacion ta consisti di: 
Jeroen Recourt (PvdA, 2eKa- 
mer, y alabes hefe di del- 
egacion), Marijke Linthorst 
(PvdA, le Kamer y alabes 
hefe suplente di delegacion), 
Frank van Kappen (WD, 
le Kamer), Sophie Van Bi- 
jsterveld (CDA, le Kamer), 
Ruard Ganzevoort (Groen- 
links, le Kamer), Nanneke 
Quik-Schuijt (SP, le Ka- 
mer), André Bosman (WD, 
2eKamer), Roelof van Laar 
(PvdA, 2e Kamer), Peter 
Oskam (CDA, 2e Kamer), 
Gert-Jan Segers (CU, 2eKa- 
mer) en Roelof Bisschop 


(SGP, 2e Kamer). 

Ayera e delegacion a keda 
ricibi pa e Secretario di Rep- 
resentante di Reino, Jan Hel- 
mond. Awe diasabra 3 janu- 
ari despues di un encuentro 
cu Representante di Reino, 
Gilbert Isabella, e delegacion 
tin un reunion cu Colegio 
Ehecutivo, cu Conseho Insu- 


lar y tambe nan lo hiba comb- 
ersacion cu Partnernan di 
Dialogo Social. E delegacion 
lo tin tambe un encuentro 
cu e directiva diario di Co- 
munidad di Scol Boneriano 
(SGB) y lo bishita e proyecto 
Vivienda bou di guia di Jong 
Bonaire. 

Awe diasabra, entre 5’or pa 


7’or di atardi na Jong Bo- 
naire, e delegacion di Hulan- 
da ke topa cu pueblo di Bo- 
neiro. Tur hende ta bonbini 
pa den un esfera informal bin 
intercambia di pensamento. 
Esaki ta e oportunidad pa 
personalmente topa cu e del- 
egacion caminda por com- 
parti bo experiencia nan di e 



ultimo añanan y haci bo pre- 
guntanan. 


E miembronan di Parlamen- 
to Hulandes ta representa 
habitantenan di Hulanda. 
Awor cu Boneiro tin e sta- 
tus di Entidad Publico, nan 
ta representa habitantenan di 
Boneiro pero tambe di Saba 
y Sint Eustatius. E tareanan 
di Eerste y Tweede Kamer 
ta pa traha leynan y controla 
gobierno di Hulanda y gobi- 
erno di Reino. □ 


Conexion di planta solar piloto 
riba red di WEB 


KRALENDIJK, BONEI- 
RO- Compania di Awa 
y Electricidad Boneiro, 
WEB N.V., a conecta e 
planta solar piloto riba 
e red di distribui di cori- 
ente. 

Den comienso di aña WEB 
a anuncia cu lo ehecuta un 
proyecto solar piloto na Bar- 
cadera, esey ta e tereno cu an- 
tes tabata di Wereldomroep 
na Boneiro. Esaki ta awor 
den su fase fmal y inaugu- 


racion oficial lo ta medio 
januari 2015. E planta solar 
piloto aki ta produci 180kW 
ora cu solo ta riba su punto 
maximo, cu ta un ekivalente 
di uzo promedio di alrededor 
di 60 cas. E resultadonan di e 
planta aki lo wordo uza pa es- 
tudionan di impacto di ener- 
gia solar riba e red di coriente 
y pa factibilidad di un futuro 
construccion di un Solar 
Garden (Hofi Solar; un parke 
di panel solar). Cu e planta 
solar piloto, WEB a dal un 


stap di innovacion pa den fu- 
turo por brinda su clientenan 
un alternativa di produccion 
central di energia solar, cu ta 
na beneficio di tur habitante 
di Boneiro en bes di produc- 
cion no central (priva riba 
dak di cas). 

Riba e potretnan por mira 
momento cu e team di e 
proyecto solar piloto a co- 
necta cu hopi orguyo e 
planta riba e red di coriente. 
Por mira tambe e panel nan 
solar.Q 



Minister Stanley Palm: “Den eproximo 5 aña” 


WILLEMSTAD - Den e 
proximo 5 aña, gobierno 
lo pone 20 miyon florin 
disponibel pa embeyece 
centro di Ciudad. Cen- 
tro di Ciudad mester bira 
mas bunita y atractivo, 
pa e turista y pa nos mes 
hendenan, minister di 
Desaroyo Economico y 
Turismo Stanley Palm a 
anuncia. 

Tanto Punda como Otro 
banda a bay atras consider- 
ablemente ultimo añanan. 
E edificionan pa un parti ta 
den mal estado, como conse- 
cuencia di e hecho cu e com- 
erciantenan no ta bendiendo 
suficiente pa e por inverti 
den drechamento di su ne- 
goshi. 

Di otro banda, edificionan 


20 Miyon pa embeyece centro di Ciudad 


menos bunita tampoco ta 
atrae e cliente pa bin Punda. 
Un otro aspecto ta e hecho 
cu tin mas y mas centronan 
di compra ta lantando pafo di 
centro di Ciudad, loke ta haci 
baymento di Punda no asina 
necesario mas. 

E centronan di compra aki 
ta formando mas y mas un 
competencia pa centro di 
Ciudad. Tin hopi comer- 
ciante cu ta teme apertura di 
e centro comercial Sambil na 
Veeris, cu por bira un golpi 
fatal pa centro di Ciudad. 
Hecho ta, cu di tur sector ta 
reconoce cu algo mester sos- 
ode cu Punda y Otro banda 
pa haci nos centro di Ciudad 
atractivo atrobe. 

Minister Palm a bisa cu go- 
bierno ke bay papia cu e 
doñonan di e edificionan den 



centro di Ciudad. 

Gobierno awor aki ta trahan- 
do riba incentivonan fiscal pa 
den futuro trece cambio den 
e destinacion di e edificionan 
den Punda y Otro banda. 

“Si bo no cambia e composi- 
cion di edificionan den cen- 
tro di Ciudad, esta e tipo di 
negoshi cu bo tin den nos 
centro, ta masha dificil pa bo 
trece bisa bek den bo Ciudad. 
Si bo keda enfoca solamente 
riba e parti di benta detaya, e 
ta bira un asunto hopi dificil. 
Gobierno ke crea incentivo 
pa doñonan di edificio cum- 
insa evalua e posibilidad pa 
converti edificionan den por 
ehempel compleho di aparta- 
mento. 

Un otro posibilidad ta pa 
haci restaurant, cafetaria of 
bar. Final di cuenta, ta bay pa 


duna Punta y Otro banda un 
otro aspecto. 

Loke tambe ta trahando riba 
dje ta e forma cu construc- 
cionnan ta tuma luga den 
Punda. Hunto cu ministe- 
rio di planificacion Urano 
(WRP), ta trahando riba 
criterionan con construccion 
mester ta den futuro. 

Un aspecto specifico cu mes- 
ter di atencion ta e instalacion 
di airco cu ta daña bista den 
centro di ciudad. 

Pero esey, ta den coordina- 
cion cu ministerio VVRP 
mester yega na reglanan con 
e coordinacion ey mester bay, 
e minister a duna di conoce. 
Hunto cu Downtown Man- 
agement Organisation 

(DMO) nos lo busca un so- 
lucion pa e tipo di problem- 
anan aki, segun e minister.Q 

Prome Minister Eman: 

“E1 a mira e importancia di e palabra 
‘cordialidad’ den historia di Aruba” 



Mientras cu e entiero a 
tuma luga dialuna at- 
ardi, diasabra tabatin 
un ceremonia na Cas di 
Cultura unda tabatin un 
homenahe na sr. Hubert 
(Lio) Booi (q.e.p.d.) den 
presencia di Gobernador 
Interino sra. Ella Tromp 
Yarzagaray, Prome Minis- 
ter Mike Éman, diferente 
otro Minister, miembro- 
nan di Parlamento, invita- 
donan y famia. 


Na principio di su discurso 
e mandatario a señala cu “un 
pais ta wordo forma door di 
tur e lasonan di amistad, di 
amor, di patriotismo, sentido 
di solidaridad entre su ciu- 
dadanonan. Liñanan invisi- 
bel, pero cu ta esencial pa crea 
un sociedad. Esaki ta e liñan- 
an cu ta mara nos comunidad 
hunto. E liñanan aki ta bira 
visibel ora nos tin memey di 
nos, personanan cu e talento 
y e devocion manera cu sr. 
Lio Booi tabatin”. Y papia di 
e importancia di palabranan 
di amor, sentido di patriotis- 
mo, di kico ta un ser humano 
y nificacion di Pasco, p.e., 
ora cu nan wordo hinca den 
composicion. 

Prome Minister a ilustra e 
importancia di palabra cu al- 
gun expresion cu a bira famo- 
so. Y el a recorda cu e actual 
Presidente di Merca, Barack 
Obama, na momento crucial 
di su nacemento como figura 
politico, un potencial presi- 
dente di Merca e tempo ey, 
a cuminsa incorpora amor y 
simpatia den su pais y mundo 
pa su forma di comunica cu 
su pueblo y su elocuencia. 
E1 a describi su prominen- 


cia como uno di un persona 
cu palabranan bunita, como 
persona cu ta lanta speransa y 
esaki lo no ta algo completo 
riba cual lo bo por construi 
un nacion, su opositornan 
tabata hopi lihe pa describi 
esey. Pero sr. Barack Obama 
a contesta, “awe lo no tabata 
tin igualdad na Merca si no 
tabata tin un persona cu a 
bisa, resonando den henter 
mundo, “I have a dream”. 
Awe Merca lo no tabata libera 


di un guera cu tabata wordo 
domina pa forsa aheno si no 
tabata tin un president cu a 
bisa, “The only thing we have 
to fear, is fear itself’. Awe 
Merca kisas lo no por a yega 
su prominencia si no tabata 
tin un president cu a haci un 
yamada riba su conciudadan- 
onan y a bisa nan: “No mira 
kico bo Pais por haci pa bo, 
pero kico abo por haci pa bo 
pais.” 

Pues el a splica cu di e forma 
aki con palabranan a haci 
mas cu unicamente presenta 
ideanan. Palabranan a move 
cielo y tera, sentimentonan 
cu a haya un bida pa motibo 
di e forsa di e palabra, den e 
secuencia cu e ta wordo poni, 
den e organisacion di e le- 
tranan, den e stimacion cu 
a resona for di cada letra di 
cada palabra di cada frase. 

4 Y awe si nos ta canta nos 
himno cu un sentido grandi 
di orguyo, cu un conviccion 
grandi cu Aruba por supera 
e retonan di mas grandi cu 
tin. “Con chikito y simpel 
nos por ta, pero si respeta”, 
ta pasobra cu personanan cu 
un curason y un talento asina 
special, manera Sr. Lio Booi 


a logra di hinca esaki den nos 
curason, un balor di eter- 
nidad pa un sociedad cu ho- 
bennan cu ta bin despues por 
compronde kico ta e esencia 
di e balornan y e reis di nos 
sociedad.” 

E mandatario a recorda tambe 
un simposio di aña 2003 den 
Cas di Cultura riba e impor- 
tancia di un Departamento 
di Cultura, na unda sr. Lio 
Booi a wordo invita pa pre- 
senta su ideanan riba e “balor 


di Cultura”. Loke cu a capta 
e atencion di e mandatario te 
cu awe ta ora cu Booi den su 
presentacion “a para keto na e 
palabra cordialidad y e balor 
cu e palabra cordialidad aki, 
tabata tin pa Aruba den su 
historia. Den e formacion di 
nos norma y balornan como 
ciudadanonan, como ruman- 
nan, como bisiñanan, como 
amigonan uno pa cu otro. 
Pero tambe den e desaroyo di 
nos economia. Cuanto no ta 
bisa cu Aruba ta resalta den e 
mundo aki pa motibo di cor- 
dialidad. Y sr. Booi na 2003 a 


haci un yamada riba nos tur, 
pa semper corda cu e cordi- 
alidad aki ta algo fragil y nos 
tin di percura pa nos conserva 
y cultiva esey pa nos por pasa 
esey pa un siguiente genera- 
cion. 

Con mas bo por haci esaki cu 
marca esey den nos Himno, 
con miho por pasa e balornan 
di nos pais, e patriotismo, e 
orguyo di ta un Rubiano of 
Boneriano. Con miho por 
pasa e necesidad cu un pais 
tin pa kere den su historia pa 
tin confiansa den su presente 
y lucha pa su futuro cu si no 
ta den su palabranan y e poe- 


sianan, e poemanan, e can- 
cionnan, e literatura cu Sr. 
Booi ta laga pa nos.” 

Prome Minister Eman a cera 
su discurso cu palabranan di 
elogio pa Lio Booi, expre- 
sando con hopi e pueblo aki 
a stima, pero tambe e amor 
cu tabatin pa su persona den 
otro partinan di Reino Hu- 
landes. “Awe nos tayama ayo, 
cu un gran sentido di respet, 
di admiracion y stimacion 
pa locual el a nifica pa nos 
pueblo, pa nos pais. Sr. Lio 
Booi, descansa den Paz y cu 
nos Creador duna bo un luga 
hopi special den su Reino.”Q 

Sudoku BON DIA, 


train bo mente 

Bon bini na Sudoku Bon 
Dia. Riba e pagina aki nos ta 
brinda bo tur dia tres sudoku 
den e siguiente secuencia, 
Facil, Medio. 

Pa resolve bo ta pone num- 
ber den cada cuadra di tal 
forma cu cada rij crusa of 
bay abou tin e number un 
solo biaha. Tambe den cada 
cuadra chikito compara cu 
esun mas grandi tambe tin e 
numbernan 1 te cu 9. 

E number tampoco no por 
ripiti den e cuadra chikito. 
Trahando cu e numbernan 
cu tin poni caba ta yuda bo 
yega na e solucion.Q 


Gren q het kerstkransje naardemuis 

NA WARDA 

Oranjestad 


911 



POLIS 

100 

POLIS 

581-1100 

ORANJESTAD 

582-4000 

NOORD 

587-0009 

STA. CRUZ 

585-4710 

SAVANETA 

584-7000 

SAN NICOLAS 

584-5000 

BRANDWEER 

115 

BRANDWEER 

582-1108 

POLIS TIPLINE 

11141 

HOSPITAL 

527-4000 

AMBULANCE 

582-1234 

SAN NICOLAS 


AMBULANCE 

584-5050 


BOTICA 

Oranjestad: Dakota Tel: 588-7364 
San Nicolas: San Nicolas Tel: 584-5712 


SERVICES 


INFORMATION 

SETAR 

TAXI 

TAXI-TAS 

PROF. TAXI 

TAXI D.T.S. 

SERVICE ARUBA 


118 

582-2116 

582- 5900 

587- 5900 

588- 0035 
587-2300 

583- 3232 


CRUISESHIP 
Januari 5 

Monarch 
AIDAIuna 
Zuiderdam 



MORTUARIO 

AD Patres 584-2299 

Aurora 588-6699 

Mementomori 583-3358 

Th^ Olive Tret* 584-8888 

FOUNDATION 
FELLOWSHIP CLINIC 

Tel: 584-6440 

Alcoholism & Drug Addiction, 
Anonymity guaranteed 


FUNDACION 

Anti-Droga 

Aruba 

(FA_DA)_Tel: _583-2999_ 

FUNDACION 
Respetami 
Teh 582-4433 _ 
Diabetic Foundation 
Arubano 
Teh 583-3808 _ 
Narcotics Anonymous 
Tel: 583-8989 

Foundation Amor 
pa Prohimo 

Tel: 583-3345/586-6976 

Women in Difficulties 

Foundation 

Tel: 583-5400 


Stan Dabian 


Permiti mi expresa pal- 
abranan di Bon Aña Nobo 
2015 na cada un di boso y 
pa boso famia. 

Aña 2014 tabata un aña cu 
su retonan, pero na e mes 
un momento mi ta desea di 
expresa mi gratitud na cada 
un di boso pa boso apoyo, 
sosten, colaboracion y publi- 
cacion di nos articulonan pa 
prensa. 

Den e aña 2015 ta nos deseo 
di bay traha un poco mas riba 
e educacion cultural di nos 
cultura Arubano y mi ta sigur 
di conta cu boso sosten y 
apoyo den esaki... Un pueblo 
bon educa ta disfruta di su 
libertad y goso di su propio 
identidad y cultura. 

Deseando cada un di boso y 
famia, un feliz aña 2015 yen 
di bendicion di bon suerte, 
salud, paz, amor, bienestar, 



abundancia, bon fortuna, sa- 
biduria y hopi alegria den e 
aña aki. Desaroya bon eki- 
librio den e mundo spiritual 
y material ta nos retoQ 

• BON APPETIT • BON APPETIT • BON APPETIT • BON APPETIT • 


CamS di porco itoba cu maifhi 


Ingredientenan: 


l.VAb di carni porco sin weso 
% cup di hariña blanco 
2 cuchara grandi di azeta dushi 

1 cup di ciboyo corta chiquito 

2 teenchi knoflook machica 
4 cup di bouillon di galiña 

1 bleki di tomati 16oz. 

1 theeleep di oragano 

1 theeleep di salo 

V* theeleep di peper 

2 bay leaves (laurierblaadjes) 
llb. di zucchini geslice 

3 tapushi maishi geslice 
2 banana berde geslice 
llb. di batata dushi corta 


Preparacion: 



Corta e carni na bloki y sprenkel hariña riba nan. Pone un banda. 

Den un wea grandi keinta e azeta. Hasa e carni te ora tur bira bruin, 
mientras ta dreinan cu un cuchara di palo. Saca e carni y pone den un 
tayo un banda. Agrega e ciboyo y knoflook na e azeta den e wea. 
Hasanan pa 5 minuut riba candela mediano. Basha e bouillon den e 
wea. Lage herbe y drei e cu un chchara di palo pa nada no pega den e 
bom di e wea. Pone e carni bek aden hunto cu e tomatinan, batata 
dushi y specerijnan. Baha e candela, pone e tapadera y smoor e pa 1 
ora. Agrega e zuchini, maishi y banana berde y cuhsine pa 15 minuut 
mas. Saca e bay leaves afor, Sirbie mesora. 

Pa 4 te 6 persona 



5i[?5®g) 


Generalmente bo tin un rutina e maneho di 
bo bida familiar, pasando igual cantidad di 
tempo cu cada uno di bo sernan keri, haci- 
endo espacio pa tur. Bo numbernan di awe 
23,28, 36 y 44. 


Si awe e streanan ta haci bo sinti manera bo ta 
schaats riba ijs fini cu bo persona ama, purba 
■u di recorda cu bo tin e poder di cambia e cos- 
nan. Bo numbernan di awe 21, 26, 34 y 40. 



Tauro 


Si tin algo cu bo gusta di tin awo ta compa- 
nia diberti y fresco. Ora ta mas interesante, 
imbendibel y ta mas spontaneo, miho. Bo 
numbernan di awe 22, 27, 35 y 43. 



Geminis 


Si bo ta den un relacion, bo no mester 
di comporta bo di manera vengativo. No 
demostra nada cu esey. Bo numbernan di 
awe 13, 18, 26 y 32. 



Cancer 


Si bo no ta sigur/asina na tuma e relacion 
aki den serio of no, puntra bo curason. E 
no lo gaña bo y bo intuicion ta den e pun- 
to mas halto awe. Bo numbernan di awe 
4, 9, 21 y 39. 



Leo 


Si recientemente bo a sali cu un grupo 
nobo di amigo, ohala bo a hiba bo pareha 
cu bo. Pasobra si bo no a haci esey sigura- 
mente e lo tin un gesto tristo y ta toca bo 
suavisa e cosnan. Bo numbernan di awe 
15, 22, 28 y 34. 

Si ta sucede cu awe bo ta conoce un in- 
teres romantico, mustra ken bo ta na luga 
di simplemente haci un esfuerso superficial 
pa conoce. Bo numbernan di awe 6, 21, 29 
y 35. 



Libra 


Si ainda bo no a comparti bo sentimen- 
tonan pa cierto persona, defmitivamente 
awo lo bo haya e manera di haci esey. Bo 
numbernan di awe 17, 22, 30 y 36. 



Scorpio 


n 


Si bo laga cu hende convence bo cu e 
amor no ta existi, e ora amor no lo existi 
pa bo. Awe bo mester supera e influenci- 
anan di otro. Bo numbernan di awe 8, 23, 



Sagitario 


31 y 37. 



Si ayera bo a pensa cu bo ta totalmente 
iresistibel den e tereno di amor, awe 
bo lo ta completamente mortal, desde 
mainta trempan te anochi laat. Bo num- 
bernan di awe 19, 24, 32 y 38. 

Capricornio 

Si e amor yega, pone atencion. Si bo no 
haci esey, e por disparce mes lihe cu el a 
yega. Bo numbernan di awe 20, 28, 33 
y 39. 



Aquario 


Si e amor yama na bo porta awe, no duda 
pa habri e porta. E amor aki probable- 
mente lo tin hala y por bay lihe manera 
el a yega. Bo numbernan di awe 12, 17, 
25 y 31. 

Universidad di Rusia ta crea 
un ‘Arca di Noe’ 


MOSCU, RUSIA- Univer- 
sidad di Estado di Moscu 
ta desaroya un proyecto 
cu lo keda cla na 2018.E 
instalacion final lo tin un 
tamaño de 430 kilometer 
cuadra 

E Universidad Estatal di 
Moscu a anuncia cu e ta sig- 
ura di tin financiamento pa 
su proyecto mas ambicioso te 
cu awo: un arca di Noe mod- 
ernisa, cu lo trata di recoge 
obtene ADN di tur organ- 
ismo bibo riba mundo. 

“E Arca de Noe lo tin un 
banco di dato cu tur e sernan 
bibo riba Tera, incluyendo 
tambe organismonan cu a 
disparce y extingui. Esaki ta e 
reto cu nos a tuma y nos ta 
presenta”, asina e rector di 


e universidad, Viktor Sadi- 
vnichy a afirma na prensa. 

E proyecto lo maneha cu un 
presupuesto di 194 miyon 
di dollar y mester ta cla na 
2018. Cu e iniciativa aki lo 
vries y warda diferente tipo 
di material organico cu even- 
tualmente por wordo uza 
pa reproduccion. E trabou 
ta rekeri participacion di tur 
e arianan di e Universidad, 
tanto pa colecta como pa e 
investigacion. 

Ademas e proyecto a wordo 
diseña pa involucra studian- 
tenan hoben di e institucion. 
E instalacion final lo tin un 
tamaño di 430 kilometer 
cuadra y lo ta ubica na un di e 
campus central di e Univer- 
sidad. “Si esaki wordo realisa 



, esaki lo ta un logro grandi ra e prome nacion cu a crea de Noe”, asina Sadivnichya 
den historia di Rusia, mane- realmente un especie de Arca enfatisa.Q 


Un raton a retrasa un vuelo pa seis ora 



MADRID, SPAÑA- E avi- 
on de Qatar Airways mes- 
ter a wordo fumiga despu- 
es cu a haya un raton den e 
cabina di pasahero. 

E avion mester a wordo fu- 
miga prome cu lanta vuelo. 

E vuelo di Qatar Airways 
QR150 Madrid-Doha a sali 
cu por lo menos seis ora di 
retraso debi na e raton cu a 
wordo haya den e cabina di 
pasahero. E raton tabata mo- 
tibo suficiente pa laga spuit 
den e avion, esaki ta segun 
splicacion cu dialuna fuent- 
enan di Efe di e compania a 
duna. 

A resulta cu e avion cu 
mester a lanta vuelo desde 
Madrid pa 15.00’or (14.00 
GMT) lo lanta vuelo despu- 
es di 21.00’or (20.00 GMT) 
debi cu e mainta ey durante e 


proceso cu e avion mester a 
baha na e capital Spaño, pro- 
cedente de Doha, un raton 
tabata keiro den e avion, esey 
a causa consternacion bou di 
e pasaheronan cu a avisa e 
personal di vuelo. 


Despues cu e avion tabata 
riba tera, e compania a pro- 
cede cu spuitmento di e avion 
y a haya e raton morto den e 
avion pero e protocol di sigu- 
ridad a obliga e compania pa 
warda un largo rato pa evita 


cu e pasaheronan ta inhala e 
huma venenoso di e fumiga- 
cion. 

E wardamento a provoca 
rij largo dilanti di balie di e 
compania cu e consecuencia 
cu hopi pasahero di e vuelo 


Madrid-Doha a perde nan 
conexion pa bay Tailand, 
Singapur of Bali. 

E compania a informa e pasa- 
heronan cu nan lo para re- 
sponsabel pa e gastonan cu ta 
surgi di e retraso aki.Q 


Advertorial 

Habri aña como e prome 
miyonario di Lotto 



Comunidad di Aruba ta 
pendiente pa e prome sor- 
teo hot-hot-hot di Lotto 
tumando luga diabierna 
dia 2 di januari pa 9’or di 
anochi “live” na TeleA- 
ruba. 

Cu un premio grandi di 1.9 
Miyon Florin, e ganado di 
Mini Mega ta bira e prome 
miyonario di Lotto pa aña 
2015. 


E ultimo sorteo di aña 2014 
no a conoce ganado di e 
prome premio y conse- 
cuentemente tanto e jackpot 
acumulativo di Mini Mega, 
como esun di Mega Plus a 
sigui crece. 

E suma di e dos premio tam- 
be ta sigui crece. 

Lotto ta invita tur hungado di 
e sorteo di E Loteria di Aru- 
ba pa bishita nan rebendedo 


faborito y cumpra nan Mini 
Mega y Mega Plus tempran 
pa evita para den rijnan largo. 


Ticketnan pa e sorteo di dia- 
bierna ta obtenibel te cu 8:45 
di anochi. 


Cumpra bo Mini Mega pa 5 
florin y si bo combinacion di 
cinco cifra sali den e sorteo, 
bo ta gana 1.3 miyon florin; 
añadi bo Mega Plus pa sola- 
mente 2 florin extra y gana 
600 mil florin mas, pa un 
premio “den cabes” di Afl. 
1.9 miyon. 

Lotto ta buscando un ganado 
pa su premio miyonario di 
Mini Mega y Mega Plus. 

Cumpra bo combinacion 
faborito di cifra of bo Mini 
Mega Loco y abo por ta e 
prome miyonario den 2015 
di Lotto di Aruba. □ 













